הוועדה המסדרת, כנסת 25, פרוטוקול מספר 4, 2022-12-06 00:00

יואב קיש: אני פותח את הישיבה של הוועדה המסדרת

יואב קיש:  אנחנו דנים היום בהרכבי ועדות שאנחנו רוצים להקים בכנסת, למעשה כולן ועדות זמניות שיוקמו אך ורק עד הקמת הוועדות הקבועות, ועדות מיוחדות זמניות

יואב קיש:  ואנחנו מדברים על מספר ועדות

יואב קיש:  תכף יהיה לפניכם, נחלק את ההרכבים - - -     

שלמה קרעי: מי זה מחלק?     

יואב קיש: אני חילקתי

יבגני סובה: הוא אמר בזלזול

יואב קיש: הוא שאל

יואב קיש:  מה אתה רוצה?     

יבגני סובה: סתם, אני מחמם מהתחלה כבר

יבגני סובה:  מה אתה ישר מגיב?     

שלמה קרעי: אם לא איזה ארגון שמאל קיצוני שמנסה לדחוף

יואב קיש: זה התחלף

יואב קיש:  זה היה בסיבוב הקודם, שלמה, מעכשיו מה שאתה תקבל יהיו דברים טובים

שלמה קרעי: מצוין

יואב קיש: אנחנו עושים מספר ועדות, אני עובר על הסדר-יום

יואב קיש:  למעשה הוועדות שאנחנו מדברים עליהן – אחת זו ועדה משותפת זמנית לענייני כספים וחוץ וביטחון ביחד לתקציב הביטחון

יואב קיש:  היא כמובן מורכבת מהוועדות הזמניות הקיימות, וזו ועדה אחת

יואב קיש:  ועדה שנייה שאני רוצה לדון בה היא ועדה שתכננו שתהיה בראשות האופוזיציה, שהיו"ר שלה יהיה מהאופוזיציה, וזו ועדה מיוחדת זמנית לענייני קליטה

יואב קיש:  גם היא בעצם מיוחדת, ולכן זמנה יוגדר ברגע הקמת הוועדות החדשות, הקבועות

יואב קיש:       ועוד שתי ועדות, שהן ועדות שאנחנו ניכנס אליהן לחקיקה בשעה טובה ובעזרת השם בשבוע הבא, כאשר הן באות לטפל בחקיקה שנדרשת לכינון הממשלה

יואב קיש:  ועדה אחת תהיה ועדה לתיקון פקודת המשטרה, תכף אני אעבור על זה גם טיפה יותר בהרחבה; וועדה שנייה תהיה ועדה שדנה בחקיקה לקראת כינון הממשלה, כאשר הנושא הראשון על סדר-יומה, ומחולק לכם פה דברי הסבר, להצעת חוק בעניין כשירותם של שרים

יואב קיש:  זה למעשה ארבעת הנושאים המרכזיים שאנחנו דנים בהם היום

בועז טופורובסקי: אדוני היושב-ראש, אני יכול רק - - -     

יואב קיש: עוד שנייה, תכף אני אתן לך

יואב קיש:      אני רוצה להגיד רגע מילה מקדימה, כי אני מבין שבשתי הוועדות המיוחדות של החוקים שאנחנו רוצים להעביר לפני כינון הממשלה – הוועדה לתיקון פקודת המשטרה והוועדה לתיקוני חקיקה לכינון – יש אולי כל מיני שאלות לגבי תוכן החקיקה עצמו, כי החוק למעשה עוד לא עבר, לא קיבל טרומית, אנחנו באירוע שהוא קצת באיזושהי אי-ודאות

יואב קיש:  אז קודם כול המטרה של הישיבה הזו זה טיפה להסיר את האי-ודאות, אני אדבר על זה בהמשך

יואב קיש:  אבל המסר עקרוני, וחשוב לי להבהיר אותו, שאנחנו רוצים לקיים הליך חקיקה מסודר בוועדות עצמן ככל שניתן

יואב קיש:  אין ספק שיש לנו לוחות זמנים מוגבלים, מה לעשות? וככל שאנחנו בוודאי נמצה את הדיון פה על הרכב הוועדה, יחסי הכוחות בין אופוזיציה לקואליציה, נחסוך שעות של דיון שיכולות להיות מוסבות לדיון במהות החוק

יואב קיש:      עכשיו, אני תכף אדבר גם על המהות, כדי שלפחות באמת יהיה רקע

יואב קיש:  הרי זה לא באוויר, אנחנו יודעים בדיוק מה מטרת החקיקה הזו ומה באים לתקן, אני מקווה שהכנסת תתמוך בזה

יואב קיש:  אבל בעצם בדיון שאנחנו מקיימים פה אנחנו מאפשרים יותר זמן דיון בחוקים עצמם בוועדות לאחר מכן, כי כולם, כל החברים שיושבים פה, מנוסים, מכירים ויודעים, שיש להפריד בין החוק עצמו, והדיון על המהות של החוק עצמו, לבין המבנה שאנחנו מייצרים לו, המבנה הפרלמנטרי שבו אנחנו מחוקקים אותו, בטח בתקופה זו שבין שמשות, שבין ממשלות

יואב קיש:  אז זה המסר להקמת הוועדה

יואב קיש:       ולכן מה שאני מבקש לפני, בועז, ואני אתן לך התייחס מיד, דווקא לפתוח בשתי התייחסויות קצרות לגבי המהות עצמה, ומשם אני אהיה מוכן לשמוע את כל הדברים

יואב קיש:  ראשית, לעניין הוועדה המיוחדת לתיקון פקודת המשטרה – אני אקריא גם את ההצעה כדי שנעבור על ההצעה – הוועדה תדון בהצעת חוק שתגיע לתיקון פקודת המשטרה, שמטרתה להעביר את היחסים בין הדרג המבצע לדרג הנבחר

יואב קיש:  אנחנו יודעים שנים רבות, כולל מוועדת אור, על הערות שעלו על היחס בין השר לבט"פ, שאולי ייקרא בט"ל, לבין הדרג המבצע, המפכ"ל, ואיך הדבר הזה צריך להיות מוגדר

יואב קיש:  לעניין הזה תוקם הוועדה

יואב קיש:  היא תדון בצורה המקצועית ביחסים האלה, ואנחנו מקווים לייצר פה באמת הבהרה, שחסרה דרך אגב בלא מעט ועדות בנושא הזה

יואב קיש:      הרכב הוועדה – וזה חשוב לי רגע, חברים, כי אני אומר: זה כבר לנגד עיניכם, ואני אשמח גם אם יש הערות

מתן כהנא: על איזה מדברים, יואב?     

בועז טופורובסקי: זה בכלליות

שלמה קרעי: ועדה של המשטרה, לא בכלליות

יואב קיש: ועדת חוק לתיקון פקודת המשטרה

יואב קיש:  יכהנו 13 חברי כנסת

מתן כהנא: יש הצעת חוק?     

יואב קיש: חבל שאתה מתפרץ בלי שהקשבת, והגעת באיחור

יואב קיש:  אני אשלים לך אחרי דבריי את מה שאתה שואל

שלמה קרעי: תבוא לתרגול

יואב קיש: פתאום עניתי לפני שבאת, אני אעשה את זה עוד פעם אם אתה רוצה, אבל אין בעיה

יואב קיש:      13 חברי כנסת, זה שבעה קואליציה, שישה אופוזיציה, כאשר סיעת הליכוד – שלושה חברים, יו"ר מסיעת הליכוד; סיעת יש עתיד – שני חברים; סיעת המחנה הממלכתי – חבר אחד; סיעת ש"ס – חבר אחד; סיעת יהדות התורה – חבר אחד; סיעת הציונות הדתית – חבר אחד; עוצמה יהודית – חבר אחד; ישראל ביתנו – חבר אחד; רע"מ – חבר אחד; וחד"ש-תע"ל – חבר אחד

יואב קיש:  למעשה יש נציגות כמעט לכל סיעות הבית

יואב קיש:  יושבת איתנו חברת הכנסת אפרת רייטן

יואב קיש:  בוועדה של 13 אני לא יכול, גם ככה הכף פה מוטה לטובת שמירה על נציגות גבוהה

יואב קיש:  יש דרך אגב תמיד את השאלה: האם אתה נותן כוח יחסי, ואז בעצם מאבד ייצוג של מפלגות? או האם אתה קצת מקטין את גודלן של המפלגות הגדולות, על מנת שגם הסיעות היותר-קטנות יקבלו ייצוג? ולצערי לא הצלחנו

יואב קיש:  דרך אגב, במסדרת הזו, בעשר-תשע

יואב קיש:  הצלחנו

אפרת רייטן: אז למה שלא נגדיל את זה עוד? יש טעם לפגם, כמו שאתה בוודאי רואה בעצמך

אפרת רייטן:  כל הסיעות נמצאות למעט סיעה אחת

יואב קיש: אז תכף ננהל על זה דיון

יואב קיש:  אפרת, בסדר, תכף ננהל על זה דיון, ברשותך

יואב קיש:      הוועדה המיוחדת הזמנית לענייני קליטת עלייה, גם היא באותו מבנה

יואב קיש:  אני לא רואה צורך לעבור, אין שום שוני בין המבנה

יואב קיש:  הסמכויות שלה הן כמו סמכויות הוועדה הקבועה

יואב קיש:  ואני אומר עוד פעם: היא תהיה מיוחדת, זמנית, ותוחלף ברגע שתוקם הוועדה הקבועה

גלעד קריב: מה תכלית הקמתה? אולי פספסתי את זה?     

יואב קיש: תראה, אנחנו מקימים פה ועדות זמניות, והחלטנו לתת לאופוזיציה גם ראשות של ועדה זמנית

יבגני סובה: אתה חייב

יבגני סובה:  אתה לא יכול להקים בלי לתת לאופוזיציה

יבגני סובה:  מה זאת אומרת? בגלל זה

יבגני סובה:  אתה לא עושה טובה פה

שלמה קרעי: אז זהו שלא

שלמה קרעי:  הוא לא חייב

יואב קיש: אז התשובה היא שלא

יבגני סובה: אתה לא חייב לתת ועדה זמנית לאופוזיציה?     

יואב קיש: לא, אני לא חייב

יואב קיש:  קודם כול אתה טועה, אני לא חייב

יואב קיש:  אז בוא נסכם שטעית ונמשיך הלאה

שלמה קרעי: לא מקובל בכלל לתת בוועדות זמניות לאופוזיציה

יואב קיש: עזוב, הוא טעה ונמשיך הלאה

יואב קיש:  לא משנה

יואב קיש:  אני עכשיו עובר דווקא לוועדה - - -     

יבגני סובה: יואב, מה הנדיבות לגבי קליטה לא הבנתי

יואב קיש: אני כבר לקראת סיום, ומפה אני בהחלט אפתח את הדיון

גלעד קריב: רק שאלה: למה דווקא עלייה ולא הוועדה - - -     

יבגני סובה: בדיוק

יבגני סובה:  זאת השאלה

יואב קיש: אתייחס לזה

גלעד קריב: תקימו ביקורת המדינה

יואב קיש: אני אתייחס לזה כשנגיע לדיון

יואב קיש:       הקמת ועדה מיוחדת לדיון בחקיקה לקראת כינון הממשלה

יואב קיש:  הרכב הוועדה: תשע קואליציה, שמונה אופוזיציה

יואב קיש:  בוועדה יכהנו 17 חברי כנסת, על פי ההרכב הבא – דרך אגב, הערת ביניים, אני לא יכול לעשות ועדה של 19, אפרת, כי 19 זה מעבר למספר שמותר

יואב קיש:  מותר 15

יואב קיש:  רק בוועדת חוקה, וזו מעין ועדת חוקה, אתה יכול לעלות ל-17

יואב קיש:  ולכן אנחנו מדברים על 17

יואב קיש:  סיעת הליכוד – 4 חברים, יו"ר מסיעת הליכוד; סיעת יש עתיד – 3 חברים; סיעת המחנה הממלכתי – 2 חברים; סיעת ש"ס – 2 חברים; יהדות התורה, ציונות דתית, עוצמה יהודית, ישראל ביתנו, רע"מ, חד"ש-תע"ל – חבר אחד לכל סיעה

יואב קיש:      אני רוצה להקריא, ומצורף לכם, דברי הסבר

יואב קיש:  אני כבר יודע לומר לכם שצורפו דברי הסבר, אני רוצה לקרוא את זה כדי שאנשים ידעו בסוף בהחלט מה המהות כשאנחנו מקימים את הוועדה הזו, למשל על החוק הראשון, שמן הסתם יגיעו לוועדה הזו

יואב קיש:  תנאי מקדים למינוי לתפקיד שר הוא עמידה בתנאי הכשירות הקבועים בסעיף 6 לחוק-יסוד: הממשלה

יואב קיש:  בין תנאים אלו נקבע בסעיף 6(ג)(1) לחוק היסוד, כי "לא יתמנה לשר מי שהורשע בעבירה ונידון לעונש מאסר וביום מינויו טרם עברו שבע שנים מהיום שגמר לרצות את עונש המאסר או מיום מתן פסק הדין, לפי המאוחר"

יואב קיש:       אנחנו הולכים להציע שתנאי הכשירות שבסעיף 6(ג)(1) לחוק היסוד, שנוקט בלשון "לעונש מאסר", עניינו בריצוי מאסר בפועל ולא במאסר על תנאי, וזאת מהטעמים הבאים: ראשית, לשון סעיף 6(ג)(1) לחוק היסוד מדברת על תום ריצוי עונש, וברור שעניינה בריצוי עונש מאסר בפועל, שכן עונש מאסר מותנה אינו מרוצה כלל

יואב קיש:       שנית, חיזוק לעמדה זו ניתן למצוא בהוראות סעיף 52 לחוק העונשין, שעניינו מאסר על תנאי, ובו מובהר כי מאסר על תנאי לא נועד לריצוי, ומי שנדון למאסר על תנאי "לא יישא את עונשו", אלא אם עבר תוך תקופת התנאי עבירה נוספת שנקבעה בגזר הדין והורשע בגינה

יואב קיש:      שלישית, חיזוק נוסף לעמדה זו ניתן למצוא בלשון סעיף 19(א) לחוק המידע הפלילי ותקנת השבים, אשר כוללת גם היא את המונח "מאסר", מבלי לציין אם כוונתה למאסר מכל סוג שהוא או למאסר בפועל, אולם ברור בהחלט מהקשר הדברים, האמור בסעיף 19(ב) לאותו חוק, ומהאופן בו פורש הסעיף, כי כוונת החוק היא למאסר שרוצה, מאסר בפועל, וכן מאסר על תנאי שהופעל

יואב קיש:       רביעית, אף פסיקת בית המשפט העליון 1993/03, התנועה למען איכות השלטון בישראל נ' ראש הממשלה, מעלה כי עניינו של סעיף 6(ג)(1) לחוק היסוד במאסר בפועל דווקא ולא במאסר מותנה, מסקנה העולה מדבריו של כבוד השופט בדימוס חשין, זיכרונו לברכה, ביחס לסעיף שבנדון: "ובכן, הרשעה אשר שילחה" - - -     

קריאות: היום יום הולדת - - -      

יואב קיש: עכשיו? ב-money time? הפתעתם

יואב קיש:      תודה רבה לכולם

יואב קיש:  אני חשבתי שאני מתחת לרדאר

יואב קיש:  איתמר, תודה רבה

יואב קיש:  אני ראיתי אותך פה, אפילו זה לא עלה לי, כי אמרתי: אנחנו דנים על החוק לתיקון פקודת המשטרה

איתמר בן גביר: אני בחוץ וביטחון, באתי להגיד מזל טוב

יואב קיש: תודה

יואב קיש:  אז אני קודם כול מתרגש, הפתעתם אותי כולם באמת, ותודה רבה

יואב קיש:  אני מנצל את ההזדמנות לאחל, שבעזרת ה' יהיה לכולנו, לכל עם ישראל המשך שנים מאושרות, בריאות ומוצלחות, ושכולנו נעשה ונצליח, בעזרת ה'

יואב קיש:  תודה רבה

יואב קיש:      אני חוזר לעניין לא פחות חשוב, על הנושא של הסיבה להקמת הוועדה

יואב קיש:  מה זה ב-money time? לא יכלו לחכות לאיזה סיום פסקה?     

יבגני סובה: רצו להוציא אותנו מריכוז, הוציאו אותך

יואב קיש: הוציאו אותי לגמרי

יואב קיש:      "הרשעה אשר שילחה את פלוני לבית הסוהר וטרם עברו שבע שנים מיום גמר ריצוי העונש (או מיום מתן פסק-הדין), הרשעה מעין זו תמנע את מינויו של פלוני להיותו שר בממשלה" (עמ' 896, מי שרוצה)

יואב קיש:      על אף האמור, בית המשפט העליון לא קבע עד עתה מסמרות בדבר פרשנות הסעיף

יואב קיש:  חוסר הבהירות שנגזרת מכך פוגעת בציפיות הנדרשת מהוראה בתחומים אלו, ובזכותו של מועמד לכהונת שר לדעת מה הסטאטוס המשפטי הנוגע לו, ואם יש לפנות בעניינו לקביעת יו"ר ועדת הבחירות המרכזית כמצוות הסיפא בסעיף שבנדון, אם לאו

יואב קיש:      עוד יצוין, כי בסעיף המקביל בחוק-יסוד: הכנסת, שעניינו בתנאי הכשירות לתפקיד חבר כנסת, סעיף 6(א) לחוק היסוד, וכן בסעיף המקביל בחוק הרשויות המקומיות, שעניינו בתנאי הכשירות לתפקיד חבר מועצת רשות מקומית, סעיף 7(ב), קבוע במפורש כי כשירותו של פלוני להיבחר לכנסת או למועצה לרשות מקומית מוגבלת, אם נידון לתקופה העולה על שלושה חודשי מאסר בפועל דווקא וטרם חלפו שבע שנים מהיום שגמר לרצות את עונשו

יואב קיש:  תיקון חוק-יסוד: הממשלה בהתאם ייצור ודאות ובהירות חוקית, ויביא להרמוניה חקיקתית נדרשת ורצויה לאור הוראות חוקים אלו

גלעד קריב: ולניקיון כפיים

גלעד קריב:  הרמוניה וניקיון כפיים

יואב קיש: הזכות לבחור ולהיבחר היא זכות יסוד במשטרנו החוקתי

יואב קיש:  זכות זו באה לידי ביטוי אף במינוי חבר הממשלה ואישור מינויו בהצבעת רוב במליאת הכנסת, ובכדי להביא לידי ביטוי את רצון העם ובחירת הציבור באופן מיטבי, אשר הביע את אמונו במינוי זה, ואשר הועמד לבחירת הציבור חרף עונש המאסר על תנאי שהושת עליו

יואב קיש:  אין זה מן הראוי למנוע את התכלית הרצויה בשל עמימות בנוסח החוק

יואב קיש:      מוצע לפיכך לתקן את חוק-יסוד: הממשלה, ולקבוע בו כי קביעת הגבלה כה משמעותית על האפשרות של אדם להתמנות לשר תהיה מותנית בכך שנגזר עליו עונש מאסר בפועל, וטרם עברו שבע שנים מהיום שגמר לרצות את עונש המאסר בפועל

יואב קיש:  תיקון זה נועד ליצור ודאות ובהירות, להביא להרמוניה חקיקתית בין הוראות הכשירות החלות על שרים ואלה החלות על חברי כנסת וחברי מועצת רשות מקומית, ולהבטיח באופן מיטבי את הזכות להתמנות לשר אשר מינויו נעשה באישור הכנסת

יואב קיש:  הבטחת פרשנותו הנכונה של סעיף הכשירות משרתת תכלית זו

בועז טופורובסקי: יאללה, בוא נצביע

בועז טופורובסקי:  עכשיו

יואב קיש: קודם כול אני שוקל את הצעתך בכובד ראש

יואב קיש:  עברתי על המבנה הסיעתי של הוועדה

יואב קיש:  אני רוצה לענות למתן כהנא, למרות שכבר התייחסתי, כי חשוב לי בכל זאת

יואב קיש:  דרך אגב, תחלקו עוגה לכולם

מתן כהנא: גם לאופוזיציה, כן?     

יואב קיש: ברור

אפרת רייטן: עוד מעט הם ישימו אותנו במכלאות, עד אז הם נותנים לנו לאכול

שלמה קרעי: איזה כיף להסית, חברת הכנסת רייטן

אפרת רייטן: אני חזרתי על מה שאתם אמרתם

שלמה קרעי: איזה כיף

שלמה קרעי:  תענוג

שלמה קרעי:  זה כל מה שנשאר לכם

אפרת רייטן: סליחה, מי אמר: אנחנו רוצים לשים אתכם במכלאות? זה לא המצאה של האופוזיציה

בועז טופורובסקי: קרעי, אתה לא אופוזיציה

שלמה קרעי: זה כל מה שנשאר לכם, רק להסית

שלמה קרעי:  זה מה שאתם עשיתם בשנה וחצי האחרונות

אפרת רייטן: מי אתה? מכלאות, לדרוס, לבטל, אקונומיקה, לשים ליד הקיר

אפרת רייטן:  אני רק מזכירה לך

שלמה קרעי: אני לא יודע את מי שאת מצטטת, אבל "כוחות האופל" - - -     

אפרת רייטן: אני מצטטת

אפרת רייטן:  "להסית"

אפרת רייטן:  חוצפה

יואב קיש: תנו לי לענות למתן כהנא על השאלה שלו, כי זו שאלה מהותית

יואב קיש:  אני חוזר רגע על דבריי ואומר: יש פה משהו שהוא באמת קצת יוצא דופן, בזה שאנחנו כבר דנים על הוועדות לפני שהחוק הונח, החוק עצמו כבר עבר טרומית ונצטרך להחליט

יואב קיש:  אני אומר עוד פעם: זה חוקים שאנחנו נהיה חייבים לחוקק לפני כינון הממשלה

יואב קיש:  הסברתי והקראתי

גלעד קריב: למה?     

אפרת רייטן: למה חייבים?     

יואב קיש: אני תכף אגיד

שלמה קרעי: ככה בא לנו

אפרת רייטן: אה, הינה

אפרת רייטן:  חוקים במדינת ישראל, אזרחי ישראל – כי "ככה בא לנו"

גלעד קריב: שמענו

גלעד קריב:  ככה בא לך

גלעד קריב:  זו הסיבה של הממשלה שלכם

גלעד קריב:  "ככה בא לנו"

שלמה קרעי: זו הדמוקרטיה

שלמה קרעי:  נבחרנו ואנחנו נמשול

שלמה קרעי:  למדנו מכם לעשות את זה

מיכל שיר סגמן: כי אתם חלשים, כי אתם סחיטים, כי לא תקום לכם ממשלה אם לא תשלמו במזומן לפושעים שיהיו שרים?     

יואב קיש: מיכל, לא להפריע

יואב קיש:  תודה רבה

יואב קיש:  אפרת, תיתני לי לענות ואל תתפרצו יותר

אפרת רייטן: יואב, לא מתאים לך

אפרת רייטן:  "ככה בא לנו"

יואב קיש: מספיק

יואב קיש:  התשובה היא פשוטה, הקראתי אותה לפני רגע

יואב קיש:  אם הולכים למנות שרים בכינון הממשלה, צריך שתהיה בהירות באירוע הזה

יואב קיש:  זו דוגמה אחת למדוע

יואב קיש:       אבל אני רוצה לענות למתן כהנא

יואב קיש:  מתן כהנא שאל: מדוע? אז אמרתי: הסיבה היא שאנחנו רוצים, דווקא ההפך, לייעל את עבודת הכנסת, לאפשר כמה שיותר זמן לחקיקה הזו, שהיא מוגבלת בלוחות זמנים

יואב קיש:  אם אנחנו עכשיו ניכנס לאירוע, שנפסיד שעות עבודה על החקיקה, אני חושב שזו טעות

יואב קיש:  אני חושב שנכון להבהיר את המבנה

יואב קיש:  עכשיו למשל נשמע טענות של חברת הכנסת רייטן על המבנה של ההצעה

אפרת רייטן: אלה הטענות האחרונות שיהיו לי

יבגני סובה: זה הסבר שמתאים ליום הולדת

יואב קיש: אנחנו נמצה את הדיון הזה, וכשיבוא החוק אנחנו ניקח החלטה וזה בסדר גמור

בועז טופורובסקי: אני ממש לא מסכים למה שאתה אומר

יואב קיש: אוקיי, זכותך

בועז טופורובסקי: אבל אני מבקש לדבר

יואב קיש: אבל הוא מתפרץ

יואב קיש:  אתה תקבל

יואב קיש:  אתה הראשון

בועז טופורובסקי: לא, זה קרעי התפרץ

בועז טופורובסקי:  מי שרגיל כאן לחוסר תרבות דיון זה לא אנחנו

יואב קיש: כולם התפרצו

יואב קיש:  ושלא נדבר על תרבות הדיון שלך

בועז טופורובסקי: תזכור מה היה כשאחרים עמדו בראש הישיבה

בועז טופורובסקי:  לא נתתם לנהל כאן דיון אחד

יבגני סובה: שאלה טכנית: לחוקים יש פ'?     

יואב קיש: לא

יבגני סובה: אז איך אפשר להקים ועדה לעניין החוק, כשלחוק אין פ'? אולי היועצת המשפטית - - -     

יואב קיש: לא, אני עונה לך, ואחרי זה ניתן זמן ליועצת

יואב קיש:  כולם ידברו

מיכל שיר סגמן: גם היועצת המשפטית

מיכל שיר סגמן:  הם עוד לא החליפו את היועצים המשפטיים למינויים פוליטיים

יואב קיש: האירוע הוא פשוט, ואני חוזר על דבריי, זה גם קצת קשור למה - - -     

אפרת רייטן: כדאי שתשימי לב למה שאת אומרת, ארבל, אחרת יכול להיות שיפטרו אותך

יואב קיש: אפרת, עכשיו את מפריעה

אפרת רייטן: סליחה

יואב קיש: אני חוזר על דבריי שוב, כי אני חושב שזה חלק משמעותי

יואב קיש:  מעבר לכל מה שדיברנו שרוצים לעשות, חלק מאוד משמעותי זה באמת על הסיבה, ואיך אנחנו דנים פה בהקמת ועדה לפני שיש פ' לחוק

יואב קיש:  שאלה טובה

יבגני סובה: שאין לזה תקדים, נכון?     

יואב קיש: אני לא יודע אם יש תקדים

יואב קיש:  לא בדקתי

יואב קיש:  יכול להיות

יואב קיש:  אולי כן, אולי לא

יואב קיש: לא, זו שאלה טכנית, בלי קשר לפוליטיקה, בלי קשר לקואליציה

יואב קיש: אז הינה אני אומר, קודם כול, להרגיע אותך: על שתי הוועדות – הוועדה המיוחדת לענייני תיקוני חקיקה לכינון ממשלה והוועדה לתיקון פקודת המשטרה – שבשתיהן אין פ' ולא ראינו עדיין את החוק, אנחנו נדבר עליהן ברמה העקרונית, לא נצביע עליהן היום

יואב קיש:  ואנחנו נצביע אחרי שיהיה פ', יעבור טרומית, וזה יגיע למסדרת, ואז אנחנו נכנס דיון שבו אנחנו נצביע על הוועדה ומה עושים

מתן כהנא: זה לחסוך דיון בפעם - - -     

גלעד קריב: זה דיון טרומי

גלעד קריב:  זה מושג חדש בתקנון

גלעד קריב:  זה דיון טרומי

יואב קיש: מתן, אמרת בדיוק

יואב קיש:  אנחנו חוסכים פה שעות דיון חשובות

מתן כהנא: אמרתי מה אתה אומר

גלעד קריב: על ידי קיום הדיון

יואב קיש: על מנת שנוכל להקדיש את הזמן הזה, בלוחות הזמנים המוגבלים, לחקיקה עצמה

אפרת רייטן: אבל איך אפשר לעשות תקדים אם אין לנו את החוק מול העיניים?     

יואב קיש: אני יכול להגיד לך לגבי זה, שמכיוון שהוועדה המסדרת מעולם לא דנה במהות של חוק עצמו

יואב קיש:  אנחנו לא מחוקקים בוועדה הזו

גלעד קריב: אתה מקים ועדה - - -     

יבגני סובה: זה עוד תקדים שלא היה

יואב קיש: למה? לא, אנחנו לא עושים את זה

יבגני סובה: לא, כי אם אתה לא מציג חוק ואתה רוצה – שנייה, יש פה שאלה עקרונית

גלעד קריב: כרגע הקראת דברי הסבר של הצעת חוק

יואב קיש: רגע, אתה מפריע לי עכשיו לענות לך

יואב קיש:  לא, אני לא מוכן

יבגני סובה: אני מחדד את השאלה

יואב קיש: לא, אתה מפריע

יבגני סובה: אתה רוצה לקיים דיון על חוק שטרם ראינו את החוק?     

אפרת רייטן: זאת אותה שאלה שאני שאלתי

אפרת רייטן:  זה אותו דבר

יואב קיש: אתה מפריע עכשיו, ואני אתחיל לקרוא לסדר

שלמה קרעי: תדמיין מה החוק

יבגני סובה: ארבע שנים אני בכנסת, אף אחד לא קרא לי לסדר פעם אחת

יבגני סובה:  אני שואל אותך שאלה: אתה רוצה שנדון בחוק, כשלא ראינו את החוק

גלעד קריב: לכבוד היום הולדת של חבר הכנסת קיש - - -     

יואב קיש: אני לא רוצה שתדון בחוק

יואב קיש:  הינה התשובה: לא, אתה לא צריך

יואב קיש:  זה לא תפקידה של הוועדה המסדרת, ואתה לא צריך לדון בחוק, נקודה

גלעד קריב: אז למה הקראת את דברי ההסבר?     

יואב קיש: הקראתי כדי שיהיה לנו את הבסיס - - -     

גלעד קריב: כדי שנדבר על החוק שאנחנו לא דנים עליו

גלעד קריב:  שעוד אין לו פ'

יואב קיש: לא, את הבסיס להקמת הוועדה

יואב קיש:  אם אתה שואל אותי, אני הסכמתי לייעוץ המשפטי, לדחות את ההצבעה לאחר הפ'

יואב קיש:  אתה שואל אותי עכשיו מבחינת ההבנה, במה אתה הולך לדון, ומה כוועדה מסדרת, לא כחקיקה, אני יכול או לא יכול לדון על הקמת ועדה, אני אומר לך שאתה יכול

יואב קיש:  אנחנו עוברים לסדר הדוברים

יואב קיש:  רק מילה, לצורך הדיון, כיוון שיש לנו ארבע ועדות שאנחנו הולכים לדון עליהן, אני עושה סבב כללי, כי אני רואה שאנשים רוצים להתייחס כללי, ואחרי זה נעבור ועדה-ועדה

יואב קיש:  בבקשה, בועז

בועז טופורובסקי: אז קודם כול מזל טוב, שיהיה לך רק בריאות ואושר

יואב קיש: תודה רבה

בועז טופורובסקי: בסופו של דבר אנחנו בני אדם וזה חשוב

בועז טופורובסקי:  דבר שני, בפעם הבאה שאתם מפריעים לי עם הודעות באמצע משחק של מונדיאל, אז תחשבו על זה פעמיים

בועז טופורובסקי:      אבל לגבי הנושא עצמו, קודם כול זו זכותך לקיים דיון, ואני מסכים, אתה יושב-ראש הוועדה המסדרת, ואתה יכול לקיים דיונים בנושא של הוועדה המסדרת

בועז טופורובסקי:  אבל אני לא מסכים ואני לא חושב שהדיון הזה מייתר דיון עתידי שיהיה, כי לדון על הרכב ועדות שאנחנו לא יודעים מה התוכן שהולך להיות בהן, ואנחנו לא יודעים מה קורה

בועז טופורובסקי:  וגם עוד פעם, איתי לפחות בטלפון לפני כן לא דיברו או נפגשו

יואב קיש: למה, אתה יו"ר הקואליציה עכשיו? אז מה זה לא דיברו איתי?     

בועז טופורובסקי: קודם כול, אני עדיין יו"ר הקואליציה, לצורך העניין

יואב קיש: בסדר

יואב קיש:  אז אתה רגיל שמדברים איתך

בועז טופורובסקי: זה לא העניין שרגיל שמדברים איתי

יואב קיש: אז אני מבין מה זה לא - - -     

בועז טופורובסקי: אני חושב שמן הראוי לנסות להגיע להסכמה לפני שמודיעים לנו בוועדה, או לשלוח את החומרים לפני כן, שנדע לדבר אחד עם השני ולהבין למה אנחנו באים

בועז טופורובסקי:  באנו לוועדה עם הזימון, שיצא היום גם עדכון עם הוועדה המשותפת, ואז כאן בוועדה קיבלנו גם הרכבים וגם דברי הסבר לחוק שעוד לא ראינו

בועז טופורובסקי:  אז יש כאן משהו שהוא קצת מוזר

בועז טופורובסקי:      עוד פעם, אני מבין את מה שאמרת

בועז טופורובסקי:  אני חושב שזה לא מייתר את הדיון, כי יהיה לי קשה לקבל החלטה או לעשות דיון או להבין מה קורה, או אפילו להמליץ ליושב-ראש מפלגתי מה לעשות, כי זה הכול דיבורים באוויר

בועז טופורובסקי:  ואני רוצה לתת דוגמאות, ברשותך

יואב קיש: אז רק דבר אחד, אני רוצה להתייחס לדבריך

יואב קיש:  אמרתי: נושא ההצבעה בסוף על ההקמה של שתי אלה שאין לנו את החוקים לפנינו, כי המשותפת זה לפי חוק, והעלייה והקליטה הזמנית, אם נרצה, אז גם היא די ברורה

יואב קיש:  אז שתי האחרות – תיקון פקודת המשטרה והוועדה לתיקוני חקיקה לכינון ממשלה – אנחנו לא נצביע עליהן היום, ואנחנו נצביע עליהן רק במועד שבו יהיו חוקים מונחים לפנינו

יואב קיש:  כן

בועז טופורובסקי: רגע, והוועדה הזו לענייני קליטה ועלייה?     

יואב קיש: תכף נדבר עליה

יואב קיש:  נתתי סל כללי

בועז טופורובסקי: והוועדה המשותפת?     

יואב קיש: האמת שאת המשותפת לא הקראתי

יואב קיש:  אז אני אקריא את המשותפת, ברשותך

בועז טופורובסקי: תקריא אותה

אפרת רייטן: זה נוסף גם מאוחר יותר

יואב קיש: בוא נקריא את המשותפת: הקמת ועדה משותפת לוועדה הזמנית לענייני כספים והוועדה הזמנית לענייני חוץ וביטחון לתקציב הביטחון – בהתאם להוראות סעיף 18(א) לחוק יסודות התקציב, מוצע להקים ועדה משותפת לוועדה הזמנית לענייני כספים ולוועדה הזמנית לענייני חוץ וביטחון, לתקציב הביטחון

יואב קיש:      לפני שאני עובר על הרכב הוועדה, זו פשוט פנייה שקיבלתי משני היושבי-ראש הזמניים של חוץ וביטחון וכספים, לטובת העברות כספיות שנדרשות בתקופה הקרובה

יואב קיש:  זה למעשה האירוע

יואב קיש:  שמונה חברים, ארבעה מכל ועדה, לפי ההרכב הבא – אני גם עוקב כבר בשמות, כי יש פה אירוע של הרכב סיעתי, וגם אירוע של לפי איזה ועדות – אז מחוץ וביטחון יואב גלנט מהליכוד, יואב בן צור מש"ס, רם בן ברק מיש עתיד ושרון ניר מישראל ביתנו

יואב קיש:  מוועדת כספים זמנית: משה גפני מיהדות התורה, אוהד טל מהציונות הדתית, יצחק שמעון וסרלאוף מעוצמה היהודית ומיכאל ביטון מהמחנה הממלכתי

בועז טופורובסקי: - - - שלוש?     

יואב קיש: נכון

אחמד טיבי: של מה זה?     

יואב קיש: תקציב הביטחון

יואב קיש:  היא תמיד תהיה זוגית, והיא תמיד צריכה לייצר פער

יואב קיש:  היא תמיד תהיה זוגית, כי היא משותפת, ותמיד היא צריכה לייצר פער

בועז טופורובסקי: מה שאני אומר גם על הוועדה המשותפת זה גם רלוונטי

בועז טופורובסקי:  אני פעם ראשונה שומע על הוועדה המשותפת, וזה הפעם גם שמענו בבוקר, ופעם ראשונה שאני שומע על ההרכב, וגם מי אמור להיות מהמפלגה שלי, לצורך העניין, עזוב ממפלגות אחרות בסיעות האחרות

יואב קיש: דרך אגב, רק אם אתה רוצה להבין מאיפה קיבלתי את רשימת השמות, כיוון שאנחנו לא יכולים לשים כל שם שאתה רוצה מהמפלגה שלך

יואב קיש:  אני יכול לשים נציגי המפלגה שלך או בוועדת הכספים או בוועדת החוץ והביטחון

יואב קיש:  וכששאלתי את היו"ר של חוץ וביטחון מי הוא חושב מתאים, אז הוא נתן לי את השם של רם בן ברק כמי שהיה יו"ר הוועדה

יואב קיש:  אז עוד פעם, דווקא פה האירוע של הגמישות בשמות הוא מאוד נמוך

בועז טופורובסקי: אני אתן דוגמה אחרת, בכוונה, שלא יהיה עליי

בועז טופורובסקי:  יכול להיות שבמחנה הממלכתי רוצים מישהו אחר ולא מיכאל ביטון

יואב קיש: הם לא יכולים

יואב קיש:  זו בדיוק הבעיה

יואב קיש:  למה? כי אין להם בכספים עוד מישהו

בועז טופורובסקי: יש להם בחוץ וביטחון

יואב קיש: אבל אני לא יכול, כי אם אני נותן להם בחוץ וביטחון, אין לי לתת – בקיצור, זה פאזל

בועז טופורובסקי: אוקיי, בוא נתחיל מהתחלה

בועז טופורובסקי:  אני חושב שזה לא לעניין, אני גם אומר: זה לא לעניין שלא דיברו איתנו ולא משתפים אותנו, אלא זורקים עלינו אפילו שמות מהסיעות שלנו

בועז טופורובסקי:  אנחנו יכולים להחליט גם בעצמנו מי ייצג אותנו בכל ועדה וועדה

בועז טופורובסקי:  עכשיו בוא נלך סעיף-סעיף ברשותך

בועז טופורובסקי:  אני אקצר, אני לא בא להאריך ולמשוך זמן סתם, מה גם שאין הצבעות היום, לפי מה שאני מבין

יואב קיש: לא, יש אולי הצבעות על הוועדות האחרות

בועז טופורובסקי: אני לא מבין איך

בועז טופורובסקי:  אבל בסדר, בוא נתחיל: בוועדות המיוחדות - - -     

יואב קיש: לא, קודם כול ביקשתי התייחסות לכול

יואב קיש:  לכול סיימת?     

בועז טופורובסקי: אין בעיה, אז התייחסות לכול ואני אסיים

בועז טופורובסקי:  אני חושב שאי-אפשר להקים את הוועדות האלה

בועז טופורובסקי:  אפשר לדבר על ההרכב שלהן, אבל זה לא ישנה את הדיון ברגע שיהיו נושאים ספציפיים, כי זה ועדות לענייני דברים שעוד לא ראינו, לענייני שמועות, והכנסת היא מקום רציני

בועז טופורובסקי:  מה שאין לו פ' לא קיים מבחינת הכנסת

בועז טופורובסקי:  זה קיים מבחינת התקשורת, זה קיים מבחינת הרבה דברים, זה יכול להיות קיים מבחינת שאילתות, לשאול מה רוצים לעשות, אבל להקים ועדה או לדבר על הקמת ועדה וההרכב שלה לפני שאנחנו יודעים על מה מדובר, אלא אנחנו מקבלים דברי הסבר לחוק שאולי יהיה

בועז טופורובסקי:  ומי יודע, אולי הוועדות האלה יכולות בעצמן לחוקק, ואולי זה הכוונה

בועז טופורובסקי:  יש לי הרבה שאלות לשאול לגבי הוועדות האלה

בועז טופורובסקי:  אז זה נראה לי לא רציני

יואב קיש: אוקיי

יואב קיש:  זה בתפיסה הכללית

בועז טופורובסקי: עוד יותר, ועדה שאתה אומר אני רוצה לתת לאופוזיציה, בלי נושא ובלי כלום

בועז טופורובסקי:  זו ועדה שאתה יכול לקרוא לה שם כלשהו, אבל היא סתם להקים ועדה, בלי שום סיבה, בלי שום כלום, רק כדי להגיד: נתנו לאופוזיציה - -     

יואב קיש: ועדת עלייה וקליטה היא עם סמכויות ועדת עלייה וקליטה

יואב קיש:  היא מיוחדת זמנית

בועז טופורובסקי: - - או כדי לנסות להשיג הסכמה של חלק מאנשי האופוזיציה לדברים, סליחה, המושחתים והמסוכנים שאתם רוצים לעשות בוועדות הזמניות לענייני חוקים מסוימים, אז אני חושב שזה לא נכון

בועז טופורובסקי:      ולגבי ועדה משותפת לביטחון ולכספים, אף אחד מאיתנו לא רוצה לשחק בענייני ביטחון

בועז טופורובסקי:  אני חושב ששיחת טלפון שבה נאמר: אנחנו צריכים להקים את זה – הרי אני גם מכיר את ההעברה הזאת, אנחנו גם ביקשנו את ההעברה הזאת בזמנו

בועז טופורובסקי:  אז אפשר היה לעשות את זה בצורה מסודרת, ולא לדחוף לנו ולהגיד: תחיו עם זה ויהיה בסדר

יואב קיש: אוקיי

יואב קיש:  מאה אחוז

יואב קיש:  בסדר גמור

יואב קיש:  אני חושב שמה שאמר בועז ברמה הכללית כנראה מסכם לכולם, אלא אם מישהו רוצה - - -     

אפרת רייטן: לא, לא, לא, אין פה שום דבר

אפרת רייטן:  לא התחיל

יואב קיש: טוב, אז יבגני סובה, בבקשה

יבגני סובה: ביקשנו רשות דיבור

אפרת רייטן: כולם רשומים, נכון?     

בועז טופורובסקי: שוב, אבל אפשר להצביע עכשיו

אפרת רייטן: כן, אפשר להצביע אם רוצים

יבגני סובה: הוא יוותר על זכות הדיבור, וימשוך את הזמן

שלמה קרעי: מה הבעיה, אז תצביעו ותפילו

שלמה קרעי:  גדולים

שלמה קרעי:  אז נעשה דיון מחדש

אפרת רייטן: נעשה דיון מחדש

יבגני סובה: אני מבקש לא להפריע

יואב קיש: היא מהצד שלך

יבגני סובה: לא, ביקשתי מכולם

יבגני סובה:  אדוני היושב-ראש, שני דברים: קודם כול שאלה טכנית, וקיבלתי חצי תשובה, שלא תהיה הצבעה

יבגני סובה:  מאחר שאני לא זוכר תקדים שמקימים ועדה לחוק מסוים ללא פ' לחוק, אין דבר כזה, ולכן אני שמח – למה אתה צוחק?     

יואב קיש: אני אוכל עוגה

שלמה קרעי: צוחק

שלמה קרעי:  העולם מצחיק

יבגני סובה: אה, אוקיי, יכול להיות שאתה צוחק בגלל משהו אחר, אז תצחק, הכול בסדר

יבגני סובה:      דבר כזה נשמע לי הזוי, וגם לא מתקבל מכל הבחינות

יבגני סובה:  ואני אשמח גם שהיועצת המשפטית תתייחס לזה אחר כך

יבגני סובה:  ואני שמח שבמקרה הזה לא תהיה הצבעה על שני דברים שאין חוקים – אין בעצם עדיין ועדות בנושא של החוקים, שטרם ראינו וטרם בכלל הונחו

יבגני סובה:      עכשיו, לגבי שני החוקים, אני רוצה להגיד כמה דברים, וזה אני אומר באופן כללי

יבגני סובה:  שנה וארבעה חודשים כיניתם את ראש הממשלה המכהן "נוכל"

יבגני סובה:  אז מה שאנחנו רואים פה זה מעשה של נוכלות פוליטית קלאסית

יבגני סובה:  יש פה שני חוקים, שהולכים לשנות לא רק הרגלי המערכת המשפטית אולי, מן הסתם יהיו עתירות לבג"ץ, מן הסתם צריך גם דיון ציבורי בנושא הזה

יבגני סובה:  ואני חושב שמה שאתם מנסים לעשות – אתם מנסים כאילו בשקט בשקט לגנוב פה את דעת הקהל, לספר, כמו שאתם יודעים לספר לקהל שלכם, פייקים ואתם תפיצו פייקים

יבגני סובה:  והציבור בכלל לא יבין למה יש פה מהומה סביב החוק

יבגני סובה:  איך זה נקרא?      

אפרת רייטן: בוא נקרא לו בשמו: חוק פרסונלי להכשיר את דרעי

אפרת רייטן:  למה לדבר סביב סביב?     

יבגני סובה: ברור שזה חוק פרסונלי שבא להכשיר נוכלות פוליטית קלאסית, בשביל לתת הכשר לנוכלות הפוליטית

יבגני סובה:      ולכן יש פה עניין מהותי לציבור, למערכת המשפט, וגם לחברי הבית הזה

יבגני סובה:  ואני לא התייחסתי כלל לחוק השני של פקודת המשטרה, שזה עוד חוק שמן הסתם בזמנים הרגילים אני חושב שהחוק הזה מחייב פה דיונים ארוכים, עם התייחסות של כל הגורמים, כולל משטרה, כולל המפכ"לים לשעבר, כולל גם כל האנשים

שלמה קרעי: למה אתה חושב שנסתום להם את הפה והם לא ידברו?     

יבגני סובה: אני לא ביקשתי שתפריע לי

יבגני סובה:  אני לא הפרעתי לך, לא ביקשתי שתפריע

יבגני סובה:  יש לי שלוש דקות

יואב קיש: בסדר

יואב קיש:  יבגני, לא הקצבתי לך זמן

יבגני סובה: אה, לא הקצבת? אם אתה רוצה דיון, אין בעיה

יבגני סובה:  חשבתי שהקצבת לי זמן

יואב קיש: כל עוד הדיון מתנהל עניינית אני לא מקציב זמן

יואב קיש:  אני מקציב זמנים כשאני רואה שעושים פיליבסטר

יבגני סובה: אני חוזר לדברים שהתחלתי בהם

יבגני סובה:  יש פה דברים כל כך מהותיים לחברה הישראלית, למדינת ישראל, גם לביטחון הלאומי, אדוני היושב-ראש

יבגני סובה:  ולכן שני הדברים האלה חייבים לקבל פה ביטוי, התייחסות בכנסת

יבגני סובה:  החוקים האלה – אתם יכול לעשות כל דבר, כמו שאמר חבר הכנסת קרעי, "כי באו לנו" – לא, לא בא לכם

אפרת רייטן: מה שבא לנו

יבגני סובה: לא בא לכם

יבגני סובה:  כי כשאתה אומר: בא לכם, הציבור צריך לדעת שזה בגלל שבא לכם

אפרת רייטן: הינה, הוא אומר את זה

יבגני סובה: ולכן אנחנו נעשה הכול, בשביל שהציבור ישמע אנשים כמוך, שאומרים "בא לנו"

יבגני סובה:  כשאתה מדבר על פקודת המשטרה זה לא בגלל שבא לך

יואב קיש: אל תיכנס אליו אישית

יבגני סובה: כשאתה מנסה להביא עבריין מורשע לממשלת ישראל, בגלל שבא לך

שלמה קרעי: עבריין מורשע זה ליברמן

שלמה קרעי:  ליברמן, הבוס שלך, עבריין מורשע באלימות כנגד ילד בן 13

יבגני סובה: לא, זה אריה דרעי - - -     

גלעד קריב: אתה טועה, קרעי, עבריין מורשע זה מי שהחליט בית המשפט שהוא עבריין מורשע

גלעד קריב:  בדרעי זה קרה פעמיים

שלמה קרעי: אלימות כנגד ילד בן 13

יבגני סובה: כי אתם רוצים להביא אנשים שרק לפני כמה חודשים אמרו שהם לא חוזרים למערכת הפוליטית, ונתנו הבטחה למערכת המשפטית, ואתה בשקט יושב פה ואומר: ליברמן – מה הקשר ליברמן?     

שלמה קרעי: טול קורה מבין עיניך

שלמה קרעי:  תסתכל תחת מי אתה יושב, עבריין מורשע באלימות על ילד בן 13

שלמה קרעי:  עבריין מורשע

יבגני סובה: עבריין מורשע, שנתן הבטחה למערכת המשפט שהוא לא חוזר לחיים הפוליטיים

יבגני סובה:  ואתה עכשיו - - -     

יואב קיש: יבגני, נא לסיים

יבגני סובה: סיימתי

יבגני סובה:  אמרתי שלא ניתן לכם לעשות את זה, והציבור צריך לדעת את זה

יבגני סובה:  וכל הפייקים שאתם מפיצים לא יעזרו לכם

יבגני סובה:  זה כל הסיפור

יואב קיש: תודה

יואב קיש:  ווליד, אתה רוצה לדבר?     

וליד טאהא: תודה רבה, היושב-ראש

וליד טאהא:  אני דיברתי אתמול כאן בוועדה על הדאגה שיש בליבי כאזרח במדינת ישראל, מניח שלמעלה ממחצית אזרחי המדינה מודאגים כמוני, מזה שעבריין מורשע בלמעלה משבעה תיקים הולך להתמנות לשר לביטחון לאומי

וליד טאהא:  ובאותו יום, אתמול בערב, הייתה תקרית בעיר באקה אל-גרבייה, והשוטרים כנראה נכנסו למסעדה כדי לבצע מעצר

וליד טאהא:  אין בעיה עם עבודת משטרה תקינה, אלא בדומה לשר המיועד, שנהג לשלוף נשקים ולהפנות נשק כלפי אזרחים לא מזוינים, ולא פעם אחת, בדומה לו השוטרים אתמול בתוך מסעדה הומת אנשים שולפים נשקים, מפנים לעבר אזרחים תמימים שהיו שם כדי לאכול פלאפל, רק כדי לבקש מהם להתרחק

וליד טאהא:      רבותיי, המנטליות שמתחילה להשתרש בתוך השוטרים האלה, כנראה בעקבות הבוס המיועד שלהם, מבשרת רעות כלפי כולנו

וליד טאהא:  אז אם מדברים על תיקון פקודת המשטרה, אז אולי גם נעשה תיקון, שקודם כול חבר כנסת לא ישלוף נשק על אנשים תמימים, רק כי הם לא מהגזע שלו; ובהמשך גם שוטרים שאמורים להחיל את החוק ולשמור את החוק לא יתנהלו כמו אחרון העבריינים, ששולפים נשקים בתוך חברה אזרחית

יואב קיש: טוב

יואב קיש:  תודה

יואב קיש:  ווליד, נא לסיים

וליד טאהא: אני לא השלמתי שלוש דקות

יואב קיש: השלמת כבר יותר, ויש לך עכשיו חצי דקה לסיים, כי אתה מדבר הרבה

וליד טאהא: תודה רבה

יואב קיש: שלמה קרעי, בבקשה

שלמה קרעי: אמרת לו: יש לך חצי דקה

יואב קיש: לא, הוא לא רוצה, הוא אמר: תודה רבה

יואב קיש:  בבקשה, שלמה

שלמה קרעי: תודה, אדוני היושב-ראש

שלמה קרעי:  קודם כול אני רוצה לומר לכל החבורה כאן שזועקת את זעקות השבר: תחסכו לנו את זעקות השבר

אפרת רייטן: זה לא חבורה, זה חברי כנסת

יואב קיש: חבורת חברי הכנסת

שלמה קרעי: אתם יודעים מה? אל תחסכו

שלמה קרעי:  זה מצוין, אל תחסכו

אפרת רייטן: אל תחסכו

אפרת רייטן:  אנחנו לא נסתום את הפה, שלמה

יואב קיש: אפרת, לא להפריע

אפרת רייטן: אני מדברת איתו בנימוס

שלמה קרעי: לא, את לא מדברת בנימוס, את מפריעה לי

יואב קיש: בדיוק

אפרת רייטן: וגם בנימוס

יואב קיש: אז אני מבקש בנימוס לא להפריע

שלמה קרעי: לא בנימוס בכלל

שלמה קרעי:  חוסר תרבות של ממש

אפרת רייטן: "חוסר תרבות"

אפרת רייטן:  בוא תלמד אותי

שלמה קרעי: כדאי שתסגלי לעצמך קצת תרבות דיון

אפרת רייטן: וואלה

אפרת רייטן:  בוא נלמד ממך

אפרת רייטן:  אולי אני אעשה את זה בגימטרייה

יואב קיש: אפרת, אני לא רוצה להתחיל לקרוא לך

יואב קיש:  את מפריעה

יואב קיש:  הוא התחיל לדבר, לא נתת לו משפט, ואחרי זה את אומרת: אני בסדר

אפרת רייטן: הוא קרא לנו "חבורה", יואב

יואב קיש: אז בסדר

יואב קיש:  "קרא לנו חבורה"

יואב קיש:  אלוהים ישמור

אפרת רייטן: אז אני מגיבה

אפרת רייטן:  מותר לי

יואב קיש: אז אני אתחיל לקרוא לסדר

יואב קיש:  בבקשה

שלמה קרעי: תודה, אדוני היושב-ראש

אפרת רייטן: רק שלא יעלה לחץ הדם שלך ביום הולדת

יואב קיש: אפרת, נקראת לסדר פעם ראשונה

וליד טאהא: יש לך פריבילגיה אצל היושב-ראש, קרעי

יואב קיש: ווליד, פעם ראשונה

יואב קיש:  אפרת, פעם ראשונה

יואב קיש:  כן, קרעי

שלמה קרעי: תודה, אדוני היושב-ראש

שלמה קרעי:  או שבעצם אל תחסכו את הזעקות האלה, כדי שכל הציבור, כל אזרחי ישראל יראו את הצביעות שלכם, את כל מה שעשיתם בשנה וחצי האחרונות, עם רמיסת האופוזיציה כאן, עם מחיקת כל הנהלים

שלמה קרעי:  כל התרבות שהייתה כאן בבית הזה אתם מחקתם והרסתם את הכול

שלמה קרעי:  אז אתם לא מרגשים אותנו, תמשיכו לזעוק, זה בסדר

שלמה קרעי:      עכשיו לגופו של עניין, טופורובסקי מתלונן על הקמת ועדה, כשהוא לא יודע איזה חוק יהיה שם

שלמה קרעי:  אז אי-אפשר לדון בהרכב ועדה, הוא לא יודע

שלמה קרעי:  אם זאת תהיה ועדה לחוק מסוים כזה הוא ישים בן אדם כזה, ואחרת לא

שלמה קרעי:  עכשיו אני רוצה לשאול, אני מבקש התייחסות של היועצת המשפטית: אם אנחנו נקים ועדה שמיועדת לטפל בכל תיקוני החקיקה העתידיים לקראת הקמת הממשלה, זה שונה מאשר אם נקים ועדה אד-הוק לחוק אחד, ואחר כך יתווספו חוקים, ונגיד שהיא גם מטפלת בחוקים האלה? אני לא חושב שיש הבדל

שלמה קרעי:      אני חושב שיש לוועדה המסדרת סמכות להקים ועדה שתטפל בכל תיקוני החקיקה שיבואו עד להקמת הממשלה

אפרת רייטן: כן, מותר להקים ועדת סל?     

יואב קיש: עוד מעט תהיי בזכות דיבור

בועז טופורובסקי: קוראים לזה ועדת חוקה

שלמה קרעי: זה אחד

שלמה קרעי:  ועדה זמנית שתטפל בכל תיקוני החקיקה שיידרשו לקראת הקמת הממשלה

שלמה קרעי:  זכותנו לעשות את זה, זכותכם לא להיות מרוצים

שלמה קרעי:  ברור לנו שאתם לא מרוצים, לפחות זה קצת מאחד ביניכם, כי ראינו שאתם לא מצליחים להסתדר, אז לפחות זה כן

בועז טופורובסקי: ממש אהבה יש ביניכם

שלמה קרעי: אהבה גדולה

שלמה קרעי:  הלוואי שתגיעו לקצה קצה של האהבה הזאת

בועז טופורובסקי: אני רואה בתדרוכים

שלמה קרעי: נקודה אחרונה, אני רוצה לומר ליבגני: יבגני יושב תחת עבריין מורשע באלימות כנגד ילד בן 13

שלמה קרעי:  עבריין מורשע באלימות

שלמה קרעי:  איך אתה לא מתבייש לשבת במפלגה של עבריין מורשע באלימות - - -     

יבגני סובה: איך אתה לא מתבייש שבמפלגה שלך יש נשיא אנס?     

שלמה קרעי: הוא כבר לא במפלגה שלי

שלמה קרעי:  הוא כבר לא

שלמה קרעי:  אתה כן

יבגני סובה: אתה מדבר שטויות

יואב קיש: יבגני, קריאה ראשונה

יואב קיש:  הוא בזכות דיבור

יואב קיש:  אתה בקריאה ראשונה

יבגני סובה: תקרא לי לסדר

יואב קיש: אני קורא לך לסדר

יבגני סובה: תקרא לי לסדר פעם שלישית

יבגני סובה:  תתבייש לך, מה שאתה מדבר

יבגני סובה:  תתבייש לך

יבגני סובה:  תתבייש

שלמה קרעי: זה שהבוס שלך הוא לא עבריין מורשע גם עכשיו - - -     

יבגני סובה: הבוס שלך נאשם בפלילים

יואב קיש: יבגני, אבל הוא בזכות דיבור

יבגני סובה: שלא יפנה אליי

יבגני סובה:  ברגע שהוא פונה אליי, קורא בשם שלי, אני אגיב לו

יבגני סובה:  תגיד לו שלא יפנה אליי

יואב קיש: אז אתה תפריע ואתה תצא

יבגני סובה: אז שלא יקרא בשם שלי

יואב קיש: הוא יעשה מה שהוא רוצה בזכות דיבור שלו

יבגני סובה: לא

יבגני סובה:  לא

יבגני סובה:  אם הוא קורא בשם שלי אני אגיב לו

יבגני סובה:  שידבר בכללי על מה שהוא רוצה

יואב קיש: יבגני, לפני רגע אתם דיברתם על שחיתות ועל אלף דברים

יבגני סובה: שידבר על מה שהוא רוצה, שלא יקרא בשם שלי

יואב קיש: הוא מדבר על הבוס שלך, הוא לא דיבר עליך

יבגני סובה: הוא אמר את השם שלי, מה זה לא דיבר עליי?     

יואב קיש: בסדר

יואב קיש:  אתה בקריאה שנייה ואני מבקש ממך להפסיק

יבגני סובה: הוא קרא בשם שלי

יואב קיש: אז גם הוא קרא לך תפסיק עכשיו

יבגני סובה: אז תגיד לו שלא יקרא בשם שלי

שלמה קרעי: וזה שהבוס שלך לא יושב בכלא גם היום זה רק כי המערכת יודעת לאתרג אותו יפה

שלמה קרעי:  הסגנית שלו יושבת בכלא עשר שנים והוא אפילו לא נחקר על זה

גלעד קריב: מנכ"ל הליכוד לשעבר

שלמה קרעי: אז תחסכו לנו את הצביעות, תחסכו לנו את הזעקות, או שאל תחסכו, כמו שאמרתי

שלמה קרעי:  אבל אנחנו באנו לכאן למשול, באנו לעשות לא מה שבא לנו, מה שבא לנו זה מה שהציבור רוצה שנעשה

יבגני סובה: תפסיק לפטפט, תמשול

יואב קיש: יבגני, עכשיו אתה סתם מפריע

יואב קיש:  די, אני אוציא אותך

יבגני סובה: אני עוזר לו

יואב קיש: אתה מפריע

יבגני סובה: תמשול

יבגני סובה:  תפסיק לקשקש, תמשול

יואב קיש: יבגני, אתה בשנייה כבר

שלמה קרעי: הינה, אתה רואה איך אנחנו מושלים

שלמה קרעי:  הציבור רוצה שנעשה את מה שהוא בחר בנו כדי לממש את המדיניות הזו, ואנחנו נעשה את זה אם תרצו או לא תרצו, אם תזעקו או לא תזעקו

מירב בן ארי: איך אתה מושל? את כל התיקים כבר מכרתם

מירב בן ארי:  לא נשאר לכם כלום

יואב קיש: מירב, את בקריאה ראשונה

יואב קיש:  אל תפריעי

מירב בן ארי: רק הגעתי

יואב קיש: נכון, כי את מפריעה, רק הגעת והפרעת

מירב בן ארי: מה כבר מפריעה, אסור - - -     

יואב קיש: אסור להפריע עכשיו

מירב בן ארי: אתה היית מעיר כל הזמן

יואב קיש: מירב, את בקריאה ראשונה

יואב קיש:  אל תפריעי

שלמה קרעי: נקים כאן את הממשלה הטובה ביותר

שלמה קרעי:  ולכם יהיה רק מה ללמוד מהממשלה החדשה שנקים

אפרת רייטן: דיקטטורה

יואב קיש: תודה רבה

יואב קיש:  חבר הכנסת גלעד קריב, בבקשה

גלעד קריב: בוקר טוב, מזל טוב, אדוני היושב-ראש

יואב קיש: תודה

גלעד קריב: בקצרה

אפרת רייטן: הכי כיף שאתה אומר שזה בקצרה, אני חייבת להגיד

גלעד קריב: כי זה ספתח לדברים ארוכים

גלעד קריב:  אני מבין שעוד תהיה לנו הזדמנות לכל אחת מן הוועדות באופן - - -     

יואב קיש: אנחנו נגמור את הסבב, נעשה גם התייחסות לוועדות

גלעד קריב: אני אתחיל ראשית ואומר, שטוב שחבר הכנסת קרעי שיצא הזכיר באמת שי נבחרי ציבור שהורשעו בדין, כי המטרה הרי של כל המהלך הזה, על כל הוועדות, על כל ההצעות, הוא בסופו של דבר למלט נבחר ציבור מאימת הדין

גלעד קריב:  זו הכותרת של כל המהלך הזה

יואב קיש: לא יודע איך הגעת לזה

יואב קיש:  זה מנותק מהמציאות

יואב קיש:  אבל זו דעתך

אפרת רייטן: השאלה איזה מהם

בועז טופורובסקי: אפשר להסביר לך

גלעד קריב: כשנגיע לדבר על הוועדה לשחיתות, הוועדה הזמנית לשחיתות ופגיעה בטוהר מידות - -      

אפרת רייטן: זאת הוועדה להכשרה לשחיתות

גלעד קריב: אז נדבר על נבחר הציבור שכבר הורשע בדין פעם אחת - -     

מירב בן ארי: פעם שנייה

גלעד קריב: - - נשא תקופת קלון, הורשע בדין לאחר הקלון, ועכשיו מבקש לשנות - - - אבל זה כשנגיע

קריאה: פגם שלישית גלידה פיסטוק

מירב בן ארי: אל תעזרו לו

גלעד קריב: אבל, חברים, שנייה, אני רק ציינתי שטוב שהזכרנו שיש מערכת משפט במדינת ישראל, וגם נבחרי ציבור מורשעים בדין כשהם עוברים עבירה

גלעד קריב:  אבל כאן אנחנו באמת בראשיתו של עידן, שכל המאמץ כולו, כל מכירת החיסול בהסכמים הקואליציוניים, כל מהלכי החקיקה הם כולם תחת הכותרת של מילוט נבחר ציבור ספציפי מאימת הדין

גלעד קריב:      אבל מעבר לזה, אני חייב לומר שדי ברור לי מההצעות הללו, או המסר המרכזי בצד מילוט המיועד לראשות הממשלה מאימת הדין, שההצעה הזאת מלמדת עד כמה מרכיבי הקואליציה העתידית לא קונים מילה של אותו נבחר ציבור

גלעד קריב:  הרי מה משותף לרוב הוועדות כאן? אמירה של השותפים הקואליציוניים שלכם: אנחנו לא סומכים עליכם

יואב קיש: איך הגעת לזה?     

גלעד קריב: אני אסביר

יואב קיש: אני לא רוצה שתסביר

יואב קיש:  עזוב

יואב קיש:  אני רוצה שתשלים

יואב קיש:  אנחנו נגיע לוועדות - - -     

אפרת רייטן: אפשר לצטט

גלעד קריב: לא צריך לצטט

אפרת רייטן: "שקרן בן שקרן"

יואב קיש: דקה, כי עוד לא התחלנו אפילו את הוועדות

יואב קיש:  דקה ולסיים

גלעד קריב: מה המשמעות שבאים מרכיבי הקואליציה – הקואליציה ההומוגנית הזו שאתם מדברים עליה – ואומרים: אם לא נשנה חוקי יסוד כדי שנוכל למנות את השר כבר בעת השבעת הממשלה? מה זה אומר? מה זה אומר שהשר המיועד לביטחון לאומי אומר: אם לא תשנו את פקודת המשטרה ביום הראשון אני לא נכנס לתפקיד?      

בועז טופורובסקי: הוא אומר: אני לא מאמין

גלעד קריב: הם לא מאמינים לכם, הם יודעים שנתניהו ידוע בשקריו, ידוע בכזביו, ידוע כאדם שאי-אפשר לסמוך על מילתו

אפרת רייטן: הם אומרים את זה

גלעד קריב: אני למדתי את זה בחתימה שלו על מתווה הכותל, אבל אין פה מפלגה אחת שלא יודעת - -     

יואב קיש: נא לסיים

גלעד קריב: - - שהאדם הזה, אי-אפשר לסמוך על מילה אחת שלו

בועז טופורובסקי: אי-אפשר לתת בו אמון?     

גלעד קריב: וכל המהלכים הללו רק מקרינים על זה שאתם קואליציה שאין בבסיסה אמון, אין בבסיסה כבוד הדדי, וכולם יודעים שנתניהו יכול לשקר להם בכל רגע נתון

גלעד קריב:  וזה כל המהלך

יואב קיש: טוב, תודה רבה על הדברים

יואב קיש:  שמענו

בועז טופורובסקי: כשהמדינה אומרת - - -     

יואב קיש: בועז, אתה בקריאה ראשונה, אתה מפריע לו עכשיו

יואב קיש:  אתה לא בזכות דיבור, אל תתפרץ

גלעד קריב: קואליציה של שקרנים שלא מאמינים אחד לשני

גלעד קריב:  זו הממשלה - - -     

יואב קיש: תודה

יואב קיש:  אפרת רייטן, בבקשה

אפרת רייטן: תודה רבה, היושב-ראש, אני כמובן מצטרפת ליום הולדתך

אפרת רייטן:  אני רוצה להגיד: אני באמת מרגישה שאני צריכה אחרי שאני יוצאת מכאן לשטוף את הידיים שלי בליזול

אפרת רייטן:  אומרת את זה בצורה חד משמעית

מתן כהנא: רגע, למי שלא שירת בצבא תגידי מה זה ליזול

אפרת רייטן: בחומר חיטוי מהרמה הכי הכי גבוהה

גלעד קריב: זה גם קשור למטרה, שנבחרי ציבור לא יריחו ריח של ליזול

יואב קיש: אפרת, אני מזכיר לך שדיברנו על "חבורה", הזדעקת והפרעת לשלמה

יואב קיש:  אז בואי, עם כל הכבוד

אפרת רייטן: לא אמרתי "חבורה"

אפרת רייטן:  אני רוצה לומר לך

יואב קיש: בבקשה, דברי לעניין

אפרת רייטן: זה לעניין מאוד

אפרת רייטן:  סליחה, כל זמן שעוד לא ביטלתם את חופש הביטוי, אז תן לי להגיד את מה שאני רוצה

אפרת רייטן:  אם תבטלו – סבבה, אז תכניסו אותי - - -     

יואב קיש: בבקשה, אמרתי לך שאני מקשיב, אני רק מזכיר לך, שאת הפרעת לשלמה כשהוא אמר "חבורה"

יואב קיש:  אז עכשיו התחלת עם "ליזול"

יואב קיש:  בבקשה

אפרת רייטן: אז הפרעת לי בחזרה? אין בעיה

אפרת רייטן:  אז זה מה שאני מרגישה

אפרת רייטן:  וזאת הייתה בהחלט הדוגמה הטובה ביותר לתחושה שבה אתם מבקשים מאיתנו להתכופף לצעדים אנטי דמוקרטיים ומושחתים ברמה הכי גבוהה שיכולה להיות

אפרת רייטן:  לא רק התקדימים, לא רק שינוי סדרי שלטון ומשטר פה במדינת ישראל, אלא פשוט לבוא לאזרחי ישראל ולהגיד: חברים, אנחנו מכשירים את המושחתים

אפרת רייטן:  כל מה שאמרנו כל החיים לגבי חוקים פרסונליים, שאוי ואבוי, לכנסת ישראל אסור לחוקק חוקים פרסונליים – הינה אנחנו משתפים פעולה עם חוקים פרסונליים, ועוד כאלה שברור לכל משפטן שנה א', שהוא יודע בדיוק מה אומר החוק הזה

אפרת רייטן:  הוא יודע בדיוק

אפרת רייטן:  לכן גם חוות הדעת של היועצת המשפטית לממשלה הייתה קצרה ולעניין

אפרת רייטן:  היא לא המציאה שום דבר, היא חזרה על מושכלות יסוד שכל משפטן יודע ומבין בדיוק למה הכוונה

יואב קיש: תשמרו את ההתייחסות הפרטנית לוועדות, נעשה סיבוב על הוועדות

מירב בן ארי: זכור לי לילות שלמים - - -     

יואב קיש: דיברנו על הכללי

אפרת רייטן: סליחה, אני לא סיימתי

יואב קיש: אז נא לסיים

אפרת רייטן: אני לא רואה שאתה הופך לי את השעון

יואב קיש: את רוצה? אני אתחיל להפוך שעון, זה יהיה הרבה יותר קצר

אפרת רייטן: לא

אפרת רייטן:      ולכן אני אומרת שהדבר פה הוא הכשרה לא רק של שחיתות, אלא לעשות כאן כמה וכמה צעדים איומים: א' לנסות ולרסק פה כל זכות בסיסית שיש לאופוזיציה, אפילו להחליט על עצמה אתם לא נותנים

אפרת רייטן:  אתם קבעתם, אתם הודעתם ברגע האחרון

אפרת רייטן:  אותנו בכלל לא השארתם כאן באף ועדה, ואתם יודעים שזה לא תקין, אתם יודעים שזה לא לעניין

אפרת רייטן:  אתם לא תחליטו לא עלינו ולא על אחרים, כי זה לבוא ולעשות - - -     

יואב קיש: אז מה את מציעה? להסיר את מי?     

אפרת רייטן: קודם כול אני שמה את הדברים

אפרת רייטן:  זה דבר ראשון, לא לפגוע כאן בזכויות

אפרת רייטן:  לא להכשיר פה מושחתים

יואב קיש: טוב, תודה

אפרת רייטן: אחרון

אפרת רייטן:  ולא לעשות כאן תקדימים משפטיים כאלה בתוך ועדת הכנסת

אפרת רייטן:  ואני יודעת שיש לכם ביקורת על מה שהיה שנה שעברה, וחלקה, אני רוצה לומר לכם, מוצדקת

שמחה רוטמן: נו, היה שווה שתהיו באופוזיציה רק בשביל זה

אפרת רייטן: לא נכון, גם אמרנו את זה

שמחה רוטמן: אני יודע

אפרת רייטן: ואני רוצה לשמוע את ארבל

אפרת רייטן:  אני רוצה לשמוע אותה נותנת הכשר לכל מה שקורה כאן עכשיו, כי הדברים האלה, הפרוטוקול הזה כן יעמוד בבית משפט, כי אין סיכוי שאנחנו נעבור לסדר-היום על הדברים האלה

יואב קיש: טוב, תודה רבה

אפרת רייטן: אבל שוב, אני מייעצת לך, כוכבית, לענות כמו שצריך, כי אחרת יפטרו אותך

אפרת רייטן:  את מבינה שיש פה יועצים משפטיים - - -     

יואב קיש: את מאיימת על היועצת המשפטית?     

אפרת רייטן: לא, אני מסבירה לה את דברי ההסבר

יואב קיש: לא, כי נראה לי שאת מאיימת עליה

יואב קיש:  תודה

אפרת רייטן: לא, חס וחלילה, אני לא מאיימת

אפרת רייטן:  דברי ההסבר של החוק

אפרת רייטן:  הינה, יהיה כתוב את זה בפרוטוקול

יואב קיש: זה לא היה איום, ארבל

יואב קיש:  היא לא איימה שהיא תפטר אותך

יואב קיש:  תודה

יואב קיש:  חבר הכנסת שמחה רוטמן, בבקשה

יואב קיש:  דרך אגב, הערת ביניים, הוא לא הפריע לאף אחד, אני מבקש לא להפריע לו

יואב קיש:  מי שיפריע, אני אוציא, ואני בקריאות, יבגני בשנייה ואת בראשונה

מיכל שיר סגמן: לכבוד היום-הולדת שלך אני לא מפריעה עכשיו

שמחה רוטמן: חבל שגלעד הלך, כי אני חושב שמה שגלעד אמר באמת דרש התייחסות, בייחוד לאור האמון הרב שנכח בקואליציה הקודמת, ובאחד החוקים הראשונים שהוא חוקק בוועדת החוקה, שאגב אם מדברים על רמיסת האופוזיציה, ייצרו בה רוב מלאכותי אפילו גדול יותר, קואליציה שהממשלה שלה הושבעה עם 60 חברי כנסת קיבלה יתרון של שני ח"כים בוועדת החוקה

יואב קיש: טוב, עוד יהיה לנו על זה הרבה

שמחה רוטמן: אם מדברים על חלוקה במפלגת הליכוד

שמחה רוטמן:  אני חייב לומר שבעיניי, אני רוצה למתוח עליך ביקורת, יואב

שמחה רוטמן:  אנחנו חברים, אני אוהב אותך ויום הולדת וזה, אבל אתה הרבה יותר מדי נדיב עם האופוזיציה

יואב קיש: אני חושב שאתה צודק

שמחה רוטמן: אם אתה היית מתנהג כלפיהם בצורה שבה הם התנהגו כלפיכם – כמפלגת הליכוד עכשיו, אני לא מדבר אפילו על זה – ספציפית הליכוד - - -     

מירב בן ארי: במה הוא נדיב? לא שמתי לב פה למשהו מיוחד

יואב קיש: הוא צודק במאה אחוז

יואב קיש:  אני אסביר לך אחר כך

יואב קיש:  אני אגיד לך במה, בהרכבי הוועדות אני סופר נדיב

מירב בן ארי: אה, בזה

יואב קיש: כן, סופר נדיב

יואב קיש:  אתם דרסתם בלי להתבלבל

יואב קיש:  אבל דרך אגב, זה נכון לעכשיו

שמחה רוטמן: אולי הוא יקבל את הביקורת שלי, מירב, אל תפריעי

יואב קיש: אולי שמחה ישכנע אותי

מירב בן ארי: המציאו כאן ועדה, ברור שהוא ייתן לנו מקומות

מירב בן ארי:  מזכיר את עליזה בארץ הפלאות

יואב קיש: טוב, אני מצטער שפה התנהל הדיון - - - אבל נא להתייחס

שמחה רוטמן: אז אני באמת בא אליך בטענות, אתה נדיב אליהם הרבה יותר מדי

שמחה רוטמן:  בוועדה שתיקנה את חוק-יסוד: הממשלה, לצורך האמון הרב שנכח בקואליציה הקודמת, שהם אפילו תיקנו במיוחד את החוק, שאם לא יעבור תקציב, אז יהיה חילופים

שמחה רוטמן:  כלומר, הם כל כך לא סמכו אחד על השני, שאפילו הם טוענים שאסור לסמוך על בנימין נתניהו כראש ממשלה, אז את החורים שנשארו הם סתמו, כי לא היה להם אמון זה בזה

יואב קיש: זה היה לפני הקמת הממשלה?     

שמחה רוטמן: כנראה שיאיר לפיד לא סמך על בנט, ובנט לא סמך יאיר לפיד

מירב בן ארי: לא, כי בצלאל סומך על ביבי

יואב קיש: אם תיקנו את זה, אבל לא לפני

שמחה רוטמן: והעבודה לא סמכה על אף אחד אחר

יבגני סובה: נכון, זה לא היה לפני הקמת הממשלה

מירב בן ארי: האמון המדהים

שמחה רוטמן: דאגו היטב, ואפילו צמצמו את הרוב

מיכל שיר סגמן: הם סומכים אחד על השני כי דרעי נתן את הערבות

שמחה רוטמן: ובוועדת החוקה, שחוקקה את אותו חוק, אז למפלגת הליכוד, המפלגה הגדולה בכנסת, למיטב זכרוני נתנו פחות נציגים מאשר למפלגה של - - -     

יואב קיש: אותו דבר

שמחה רוטמן: מיכל, מצטער, למפלגה שלך אז, למפלגה שלך עכשיו

מיכל שיר סגמן: לא הייתי במפלגה שלהם אף פעם

יואב קיש: לא, זה היה תקווה חדשה

שמחה רוטמן: תקווה חדשה, כן

שמחה רוטמן:  השאריות

שמחה רוטמן:  אז אני כבר לא עוקב מי אצל מי

שמחה רוטמן:  אבל תקווה חדשה, שהיו לה שישה מנדטים, קיבלה יותר נציגים מאשר הליכוד, כי זה היה מאוד מאוד הוגן

יואב קיש: עם 30

שמחה רוטמן: אז אני רוצה לבוא אליך באמת בטענות, יואב: אתה הרבה יותר מדי נדיב

יואב קיש: אני חושב שאתה צודק, ואני אקח את זה לתשומת ליבי

אפרת רייטן: תהיה אכזר יותר

אפרת רייטן:  תרמוס

יבגני סובה: זה לא מהות הישיבה

יבגני סובה:  תסכים איתי שלא על זה מדובר

יואב קיש: אני חייב לקחת את זה לתשומת ליבי

שמחה רוטמן: אני לא מצליח להבין מדוע אתה כה נדיב כלפי האופוזיציה

יואב קיש: תודה רבה, שמחה

יואב קיש:  ביקורת חשובה, ואני בהחלט אקח את זה לתשומת ליבי

מירב בן ארי: מאוד חשובה

מירב בן ארי:  דברי טעם אמרת, שמחה

יואב קיש: קודם כול אני שמח לראות פה את חבר הכנסת גדי איזנקוט

יואב קיש:  עוד לא יצא לי עוד לנהל ועדה כשאתה פה, אז ברוך הבא

יואב קיש:  מתן כהנא, בבקשה

מירב בן ארי: לדעתי היית חבר בוועדת החוץ והביטחון כשגדי - - -     

יואב קיש: אבל הוא לא היה כחבר כנסת

מירב בן ארי: היית איתי

יואב קיש: אבל הוא לא בא כחבר כנסת

מתן כהנא: על כל דבר יש לך מה להגיד

יואב קיש: אני מברך אותו שהוא בא כחבר כנסת לוועדה, אני רואה פה פעם ראשונה וזהו

שלמה קרעי: נקווה שהאופוזיציה תלמד לבוא לעבוד - - -     

יואב קיש: בחוץ וביטחון נפגשתי איתו הרבה פעמים

יואב קיש:  כן

מתן כהנא: אדוני יושב-ראש הוועדה, ראשית מזל טוב ליום הולדתך

מתן כהנא:  שנית, אני אומר הדברים בעיקר כדי שארבל והייעוץ המשפטי ישמעו ושזה יהיה לפרוטוקול

מתן כהנא:  עמדת המחנה הממלכתי שהדיון הזה הוא מיותר לחלוטין, כי כל עוד אין הצעת חוק ואין הצעת חוק עם פ', אז כל הדיון הזה מיותר

מתן כהנא:  וכשתהיה הצעת חוק עם פ', הצעת חוק רלוונטית, אנחנו נדרוש דיון מהותי בוועדה שוב, כדי להחליט לאיזה ועדה זה הולך, ואין שום עניין בלהקים ועדה

מתן כהנא:  זה כמו שאמר פה בועז, תעשה דיון כמה שאתה רוצה

מתן כהנא:  זה דיון מיותר לחלוטין

יואב קיש: אתה חוזר על דבריו? מאה אחוז

מתן כהנא: נשמח לשמוע אחר כך את ארבל

מתן כהנא:  לגבי ההצעה - - -     

יואב קיש: אז חכה, נדבר ספציפית

מתן כהנא: אני רק אומר לך, אני פשוט תכף אצטרך ללכת

מתן כהנא:  לדעתי זה הקרנף בגובה נמוך שמכניסים בהצגת מתארים, אתם לא באמת מתכוונים שזה יקרה, אתה הרי מתכוון תכף להוציא את זה

יואב קיש: על איזה ועדה אתה מדבר?     

מתן כהנא: הוועדה הזמנית לקליטה ועלייה

יואב קיש: אני לא רואה אי זה משהו שמצדיק עכשיו ועדה זמנית

אפרת רייטן: כמה עולים מגיעים עכשיו? יש משהו שאנחנו לא יודעים?     

יואב קיש: אני חייב לומר, שאם אני אשמע מהאופוזיציה שיש התנגדות גורפת, כי אנחנו הצענו את זה - - -     

מירב בן ארי: למה אתה מקים ועדה - - -     

אפרת רייטן: מה קרה? יש איזו עלייה מרוסיה הגדולה שמגיעה?     

יואב קיש: הינה אני מסביר לכם

שלמה קרעי: בעקבות התחקיר שפורסם - - -     

יואב קיש: דרך אגב, אני לא יודע אם אני צריך להסביר את זה, כי אם אני לוקח לתשומת ליבי את מה שאמר שמחה, אז אני צריך לעשות חשיבה נוספת

אפרת רייטן: לא, אתה לא חייב לו

אפרת רייטן:  תהיה אתה, אל תהיה שמחה

יואב קיש: האירוע הוא כזה: אנחנו חשבנו, למרות שאנחנו לא חייבים, יבגני, בניגוד למה שאתה אומר, אנחנו מקימים מספר ועדות זמניות, חשבנו להקים גם ועדה זמנית שתהיה בראשות האופוזיציה

אפרת רייטן: אבל למה זו?     

יואב קיש: דרך אגב, זו הצעה

יואב קיש:  קודם כול אם לא רוצים אותה אפשר להוריד אותה מסדר-היום

יבגני סובה: לא - - -     

יואב קיש: הינה, הוא אומר שהוא רוצה

יבגני סובה: לא אמרתי שלא רוצים, שאלנו שאלה: למה - - -     

יואב קיש: דרך אגב, יכול להיות שאפשר גם לחכות ונעשה דיון, ויכול להיות שאולי ועדה למדע אם אתם תגידו - - - אז זה לשאלה שלך

מתן כהנא: רק הצדקת את מה שאמרתי

מתן כהנא:  זה הקרנף בגובה נמוך שעושים בהצגת מתארים, כדי שאחר כך יהיה לך מה להוריד - - -     

יואב קיש: אני אומר לך שזו כוונתנו

יואב קיש:  אם האופוזיציה תגידי: אנחנו לא רוצים, אז מי אנחנו?      

יבגני סובה: אתה מציע אתה לאופוזיציה בלי התניות, נכון?     

יואב קיש: בלי התניות

בועז טופורובסקי: קרנף בגובה נמוך

יואב קיש: לדעתי אתה הפלת אותה פעם

מתן כהנא: כל מה שהיה בסביבה אני הפלתי

יואב קיש: לא, יש דברים כאלה שלא כדאי להפיל

מתן כהנא: והדבר השלישי, אני לא כל כך מבין את הרצון שלכם בלבקש הארכת זמן להקמת הממשלה

מתן כהנא:  תגידו: עלה בידי, או שלא עלה בידכם

מתן כהנא:  אבל אם עלה בידכם, ואתם סגורים כבר על האיושים של כל השרים, כל התיקים שחתכתם, פיצלתם, אז בואו תגידו - - -     

יואב קיש: אז בוא אני אסביר לך

יואב קיש:  אני מופתע - - -     

שלמה קרעי: תביאו מחר את מינוי היושב-ראש, ואולי נעשה את זה

מירב בן ארי: למה שנביא לכם את מינוי היושב-ראש?     

שלמה קרעי: כי זו הדמוקרטיה, מירב

מירב בן ארי: איזה דמוקרטיה?     

שלמה קרעי: כי העם בחר בממשלה חדשה, הוא רוצה יושב-ראש כנסת חדש

שלמה קרעי:  הוא לא רוצה בריונים במליאת הכנסת

יואב קיש: חד משמעית

מירב בן ארי: הדמוקרט הגדול - - -     

יואב קיש: מתן, תראה את הצביעות שלכם

יואב קיש:  מצד אחד אתה אומר: מה אתם צריכים זמן? מצד שני מיקי דוחה בשבוע את כל לוחות הזמנים

יואב קיש:  אז עזוב, בוא לא ניכנס לזה

יואב קיש:  יש לנו עוד הסכמים - - -     

אפרת רייטן: קיבל הודעה - - -     

יואב קיש: היה אפשר לעשות את זה מחר, עם כל הכבוד

יואב קיש:  יש מחר גם דיון על סגנים, יש נוכחות מלאה

יואב קיש:  היה אפשר לעשות את זה מחר

יואב קיש:  אתה יודע מה? עכשיו אני פונה אליך, תפנה למיקי שיעשה את זה מחר

מירב בן ארי: למה? ממש לא

מירב בן ארי:  ממש לא

יואב קיש: כן, שלפיד ייתן לו הוראה, כמו שהוא נותן לו תמיד הוראות, ושיעשה את זה מחר

יואב קיש:  ותפסיקו להיות צבועים

יואב קיש:  מדבר איתי מתן על זמן, כשאתם מושכים פה שבוע, מבזבזים לעם ישראל סתם זמן

בועז טופורובסקי: אנחנו צבועים?     

מירב בן ארי: אנחנו נגד

מירב בן ארי:  למה שנשכנע אותו? כולנו נגד

מירב בן ארי:  כמה שיותר - - -     

יואב קיש: אז זו התשובה שלי לשאלה שלך, מתן כהנא

יואב קיש:  את רק מפריעה, מירב

מירב בן ארי: אני מפריעה? תיתן לי זכות דיבור, אני מחכה כבר הרבה זמן

יואב קיש: כן, את מפריעה, תקבלי עוד מעט

יואב קיש:  מיכל, בבקשה

מיכל שיר סגמן: שאלו כאן כמה פעמים, למה אנחנו מקימים ועדה על חוק בלי פ', על כל מיני דברי הסבר

מיכל שיר סגמן:  התשובה היא מאוד מאוד פשוטה: כנראה שכן היה רצון לנסות להעביר חקיקה בצורה שהיא לא נכונה, שהיא בלתי אפשרית, רצו להתחיל לזרות בעיני הציבור, שזה לגיטימי לתת ולעשות הליכים עוד לפני הרכבת ממשלה

מיכל שיר סגמן:  הסיבה האמיתית בסופו של דבר היא שזאת ממשלה שהולכת לתת חוק לכל ח"כ

מיכל שיר סגמן:  אני לא יודעת מה אתה ביקשת, קיש, אבל חוק לכל ח"כ

מיכל שיר סגמן:  יש חוק למורשע בפלילים

שלמה קרעי: רעיון

שלמה קרעי:  תרשום את הרעיונות

מיכל שיר סגמן: שלמה, לשם שינוי אני לא הפרעתי לך כשדיברת, ותאמין לי שהתאפקתי

יואב קיש: מיכל, הוא לא הפריע לך

יואב קיש:  בבקשה

יואב קיש:  אבל יש לך שלוש דקות

מיכל שיר סגמן: יש חוק למורשע בפלילים שגנב מהציבור פעם ראשונה, פעם שנייה, ועכשיו בוא נראה מה יהיה בפעם השלישית

מיכל שיר סגמן:  אחר כך יש חוק להומופוב שוביניסט, שיהיה שר חינוך בפועל

מיכל שיר סגמן:  אחר כך נותנים עוד חוק לבן אדם שכמעט לא עשה צבא, אבל בוא ניתן לו סמכויות של צה"ל

מיכל שיר סגמן:  יש חוק לכל ח"כ

מיכל שיר סגמן:       אבל בסוף הסיבה שאתם עושים את כל הדברים האלה עוד לפני הרכבת ממשלה היא בגלל שאתם חלשים וסחיטים, כי אם אתם לא תשלמו במזומן עכשיו לשותפות הקואליציוניות שלכם לא תהיה לכם ממשלה, וזאת האמת

מיכל שיר סגמן:  הערבויות של דרעי כבר לא עובדות לאף אחד, אף אחד כאן לא מאמין לאף אחד

שלמה קרעי: כמה זה בדולרים 53 מיליארד?     

מיכל שיר סגמן: כולם יודעים שיושב-ראש המפלגה שלכם הוא שקרן, חלש וסחיט, ולכן הוא רוצה להעביר את הדברים האלה לפני הרכבת הממשלה

אפרת רייטן: כי אף אחד לא מאמין לו

שלמה קרעי: מחשבה רעה הקדוש ברוך הוא מצרפה למעשה

מיכל שיר סגמן: כי הוא חייב לשלם במזומן, כי ככה נראה ראש ממשלה בן ערובה – סחיט

מיכל שיר סגמן:  אז אנחנו נשתדל לא לתת לכם לשלם במזומן, ולא לעשות שטויות על חשבון הציבור

מיכל שיר סגמן:  איך אמרת? למען עם ישראל

יואב קיש: תודה רבה

יואב קיש:  מירב, בבקשה

מירב בן ארי: תודה, אדוני

מירב בן ארי:  מזל טוב ליום ההולדת שלך

יואב קיש: תודה רבה

מירב בן ארי: אני יודעת שאנחנו נתייחס לגופו של עניין כשגם יגיעו הוועדות

יואב קיש: לא, עכשיו יש דיון, אחרי זה לגופו של עניין

מירב בן ארי: אל תדאג, אני גם אתייחס כשתגיע הוועדה

יואב קיש: אוקיי

יואב קיש:  אז נצביע

מירב בן ארי: אחד זה על הוועדה של הכשרת העבריין, שזו הוועדה, שאיך קראתם לה? חקיקה לקראת – שני חוקים, אחד להכשיר עבריין שהורשע בפלילים, ורק בגלל שהוא קיבל מאסר על תנאי זו הסיבה היחידה - - -     

יואב קיש: יש לך דברי הסבר מלאים, את יכולה לקרוא אותם ולהבין בדיוק את מטרת החוק, למרות שהוועדה כשלעצמה לא קשורה

מירב בן ארי: תחסוך לי את זה

יואב קיש: אה, אני אחסוך לך, בסדר

מירב בן ארי: אתה הולך להכשיר בן אדם שקיבל פשוט מאסר על תנאי - - -     

שלמה קרעי: מי זה, רם בן ברק, עם ה-4 מיליון שהוא לקח, שמבקר המדינה כתב עליו שהם רימו את המשטרה וניסו לקחת 50 מיליון? על מי את מדברת?     

מירב בן ארי: אתה אל תדבר על רם בן ברק, כי בניגוד לחברים שלך הוא לא עבריין כמוהם

מירב בן ארי:  הוא היה סגן ראש המוסד כשאתה - - -     

שלמה קרעי: על לפיד שניסה עם חוק ישראל היום וקיבל כותרות בכל העיתונים, סיקור אוהד? על מי אתם מדברים? מי העבריינים כאן?     

בועז טופורובסקי: חסר? תבחר

בועז טופורובסקי:  תעשה אן דן דינו

מיכל שיר סגמן: זה שישב בכלא, קרעי

מיכל שיר סגמן:  זה שיש נגדו כתבי אישום פליליים

מירב בן ארי: אני מסתדרת, תודה

מירב בן ארי:  אל תעזרי לי

יואב קיש: אם את רוצה שאני אקרא למיכל שיר קריאה ראשונה תגידי לי

יבגני סובה: אתה תהנה מזה, נכון?     

מירב בן ארי: לא, אני לא רוצה

מירב בן ארי:  יש לנו תקשורת טובה

מירב בן ארי:  דבר שני, חוץ מהחוק היחיד שמכשיר את אותו עבריין, החוק השני בא לרסק את המשטרה

מירב בן ארי:  למה אני אומרת את זה?     

יואב קיש: למה את אומרת את זה?     

מירב בן ארי: כי הרי אם השר לביטחון – איך זה נקרא? – לאומי? יהודי? היה יושב עם צמרת המשטרה – הוא כרגע לא יכול לשבת כי הוא עדיין לא שר, אבל לפני שהוא מגיש את החוק היה יושב עם צמרת המשטרה ושואל: מה באמת הבעיות הגדולות של המשטרה? הרי למה בעצם הם זכו במנדטים שהם זכו? בגלל המשילות

מירב בן ארי:  עכשיו, מי בעצם משכין משילות? צה"ל והמשטרה

מירב בן ארי:  את צה"ל אני אשים בצד, אני מניחה שגדי יתייחס לזה, אני אדבר על המשטרה

מירב בן ארי:  אם אתה רוצה להגביר משילות, שב עם המשטרה

מירב בן ארי:  מה עשית? אתה רוצה להביא חוק שכל כולו לרוקן את הסמכויות של המשטרה, לקחת את תקציב המשטרה, מה שבחיים לא קרה, וכל זה אתם מסכימים

מירב בן ארי:      עכשיו, הינה אני אומרת גם לייעוץ המשפטי, אני מאוד מעריכה את ארבל: כשפקודת המשטרה תגיע - - -     

יואב קיש: התיקון

מירב בן ארי: הקשקוש הזה

מירב בן ארי:  אני מבקשת לקבל חוות דעת מקצועית אמיתית, ואני סומכת עלייך, מה זה היה היסטורית, מה שלא קרה, אני יודעת את זה, כי אתמול גם ישבתי עם צמרת המשטרה, אני יודעת שמעולם לא היה ניסיון כזה

יואב קיש: רגע, איך את ישבת עם צמרת המשטרה בלי שום תפקיד, ואיתמר בן גביר לא יכול לשבת עם צמרת המשטרה?      

מירב בן ארי: קודם כול אני יו"ר הוועדה לביטחון הפנים לשעבר

יואב קיש: לא, את כלום

יואב קיש:  את חברת כנסת מירב בן ארי

יואב קיש:  את לא יו"ר ועדה של כלום

יואב קיש:  תתעוררו

יואב קיש:  תתעוררי

יואב קיש:  את חברת כנסת מירב בן ארי, את לא יו"ר ועדה

מירב בן ארי: אל תעיר אותי, אני לא צריכה את ההערות שלך

יואב קיש: לפני רגע אמרת על איתמר בן גביר שהוא לא יכול לשבת עם המשטרה, ועכשיו את מספרת לנו שאתמול ישבת עם צמרת המשטרה

מירב בן ארי: הינה אני אומרת

מירב בן ארי:  בוודאי

מירב בן ארי:  יש שר לביטחון פנים, ואני לא שואלת אותך - - -     

שלמה קרעי: גם בן גביר לא שואל אותך

יואב קיש: מירב, דקה לסיום

מירב בן ארי: אה, אתה נדחף לי לדברים

יואב קיש: כן, כי אם את מדברת אליי בחוצפה ואומרת לי: אני לא שואלת אותך, אז יש לך דקה, אני סופר לך

יואב קיש:  דקה, בבקשה

מירב בן ארי: בוודאי שזה חוצפה

מירב בן ארי:  הינה אני אומרת לך

מירב בן ארי:  תקשיב לי שנייה

יואב קיש: כל הזמן הקשבתי

מירב בן ארי: אחד, מותר לי כיו"ר הוועדה לביטחון הפנים לשעבר להיפרד מהמשטרה

יואב קיש: לשעבר?     

מירב בן ארי: אמרתי לשעבר

מירב בן ארי:  אתה יודע מה שי פירון פעם אמר לי במפגש? שלא משנה מה, אף פעם לא ייקחו לו את שר החינוך לשעבר

מירב בן ארי:  גם לי אף פעם לא ייקחו את יו"ר הוועדה לביטחון הפנים לשעבר

מירב בן ארי:  גם אם תנסו, לא יקרה

שלמה קרעי: את ראויה מאוד לתואר, זה בסדר

שלמה קרעי:  עשית עבודה מצוינת

מירב בן ארי: תודה

אברהם בצלאל: לשעבר

שלמה קרעי: לא, גם התכוונתי - - -     

מירב בן ארי: לא, הוא היה איתי בוועדה, ועשיתי עבודה טובה, עם הקואליציה והאופוזיציה

מירב בן ארי:  ואתה יודע מה? כל מי שהיה חבר אופוזיציה אצלי בוועדה, מעולם לא רמסתי את הזכויות שלו

מירב בן ארי:  ואת זה אתה יכול לשאול את שלמה

יואב קיש: גם לא דיברת בזלזול כמו שדיברת עכשיו

מירב בן ארי: למי דיברתי בזלזול?     

יואב קיש: עכשיו אליי

מירב בן ארי: אליך?      

יואב קיש: כן

יואב קיש:  בבקשה, חצי דקה לסיום

מירב בן ארי: כי אתה לא נותן לי לדבר, להגיד שהייתי בפרידה, כשמותר להם להיפרד

מירב בן ארי:  ודבר השני, אני רוצה להגיד לך, כי הייתי שם: אני רוצה להבין מה המשמעויות למשטרה

מירב בן ארי:  האירוע הזה חייב להדהד לציבור, כי אנחנו כל היום מהדהדים לציבור את הנושא של דרעי ואיך אנחנו מכשירים אותו לשר

מירב בן ארי:  אני רוצה שגם הציבור ידע מה הנזק, ומה בעצם אנחנו עושים למשטרת ישראל, כשאנחנו מעבירים ומתקנים את פקודת המשטרה לטובת השר לביטחון לאומי? אני רוצה להבין מה בדיוק נגזל מהמשטרה בשביל השר המיועד, שרוצה להגביר משילות ועל הדרך מרסק את המשטרה?     

בועז טופורובסקי: כמו הקג"ב, זה יהיה משטרה בניהולו

שלמה קרעי: תסביר לטופורובסקי למה היה נחוץ הדיון הזה, כי הינה היא ביקשה עכשיו חוות דעת מארבל, והיא הקדימה - - -     

מירב בן ארי: כל הזמן ביקשת חוות דעת

שלמה קרעי: לא, מצוין

יואב קיש: טוב, חברים, כמה דברים

יואב קיש:  קודם כול, מירב, אני מצטרף למה שאמרת, שאת ניהלת ועדה בתקופה הקשה של הכנסת הקודמת בצורה הוגנת, מכבדת ומכובדת

יואב קיש:  מצטרף

מירב בן ארי: מותר לי גם להיפרד מהמשטרה, אתה יודע

מירב בן ארי:  סתם נפלת עליי

יואב קיש: אבל תקשיבי, אני אגיד לך למה נפלתי עלייך

יואב קיש:  מה השתמע מדברייך? וזה טוב שאת מבהירה את זה עכשיו

מירב בן ארי: כן

מירב בן ארי:  לא עשיתי איתם שיחה - - -     

יואב קיש: עכשיו את מפריעה לי, לא נותנת לי לדבר

מירב בן ארי: סליחה

יואב קיש: מה שאני מנסה להגיד לך, שהשתמע מדברייך שני דברים, וטוב שתיקנת אותם

יואב קיש:  מה השתמע? אמרת שלאיתמר בן גביר אסור לדבר עם המשטרה, ואני אתמול ישבתי

מירב בן ארי: - - -     

יואב קיש: תני לי לסיים את דבריי, נו באמת

יואב קיש:  עכשיו דיברתי שאת רוצה להבהיר ושטוב שהבהרת, אבל תהיי רגע בקשב

מירב בן ארי: אני מקשיבה לך

יואב קיש: יופי

יואב קיש:  ואני אתמול הייתי עם צמרת המשטרה כאילו בעניין החוק, ודיברתי איתם על זה

יואב קיש:  אז הבהרת היטב שלא עשית איתם שום דיון משפטי, ובסך הכול נפרדת מהם כיו"ר ועדת הבט"פ לשעבר

מירב בן ארי: נכון

יואב קיש: אז את מבינה איך זה נשמע כשאמרת את זה בהתחלה

יואב קיש:  לכן אמרתי לך, ואם לא היית מתפרצת היית מתקנת את דברייך

מירב בן ארי: אז אני רוצה להגיד לך שאם לא היית מתפרץ לדברים שלי - - -     

יואב קיש: איך יכולתי?      

מירב בן ארי: אמבוש

יואב קיש: לא אמבוש

יואב קיש:  אני מקשיב לך

יואב קיש:  בניגוד אולי לאחרים פה אני מקשיב לך

יואב קיש:  ושמעתי מה אמרת על איתמר בן גביר, ואמרת: ואילו אני רק אתמול הייתי – זה היה נשמע - - -     

מירב בן ארי: הייתי בפרידה כיו"ר הוועדה וזהו

יואב קיש: אז הינה, טוב שהבהרת

יואב קיש:  ולכן אני אומר לך שכשאני מקשיב לך ואני מתייחס תכבדי את דבריי ותפסיקי לקטוע כל הזמן

מירב בן ארי: ואני רק רציתי להגיד לך, שבזמן שנפלת עליי - - -     

יואב קיש: לא נפלתי עלייך, עצרתי אותך לתקן - - -     

מירב בן ארי: רציתי לתקן בעצמי

יואב קיש: אבל זה אתה אומר רק בעקבות הפרשנות לדברים שלה, כי מה הבעיה שחבר כנסת, שהוא מגוף פיקוח על זרועות הביצוע של הממשלה, ייפגש עם מישהו - - -     

יואב קיש: נכון, אני מסכים איתך

יואב קיש:  קודם כול אני מקבל לגמרי את מה שאתה אומר

מירב בן ארי: אין בעיה - - -     

יואב קיש: רגע, מירב, עכשיו את לא מדברת, אני מדבר

יואב קיש:  אני מסכים לחלוטין עם דבריו של שלמה קרעי, אני ממש לא מסכים עם האמירה שלך, שחבר הכנסת איתמר בן גביר לא יכול לדבר עם פיקוד המשטרה עכשיו בצורה פורמלית, תחת הערוצים המקובלים, באישור השר

יואב קיש:  הוא יכול לעשות הכול

יואב קיש:  ולכן אני לא יודע מה היה או לא היה, בוודאי שהוא צריך לדעתי אפילו לעשות את זה

יואב קיש:  בוודאי שיש הידברות

יואב קיש:       ויותר מזה אני אגיד לך, יהיה פה דיון רציני ומעמיק על תיקון פקודת המשטרה

יואב קיש:  אני בטוח שאת גם תהיי פה, והוועדה הזו שתוקם תעשה בדיוק את הדברים שאת מדברת עליהם

יואב קיש:  בדיוק

יואב קיש:  כולל קציני המשטרה

מירב בן ארי: אז אתה יודע מה? אני סומכת עליך

יואב קיש: רגע, את מפריעה לי

יואב קיש:  קציני המשטרה יהיו פה, יאמרו את דברם, והאירוע הזה יתנהל בדיוק כפי שהכנסת מחוקקת

יואב קיש:  תודה

יואב קיש:  עכשיו מה את רוצה להגיד לי על זה?     

מירב בן ארי: תודה רבה

יואב קיש: אוקיי

יואב קיש:  תודה

יואב קיש:  אנחנו עוברים לדיון עכשיו על - - -     

מירב בן ארי: רגע, אבל גדי אולי גם רוצה לדבר

יואב קיש: לא, גדי ירצה לדבר

יואב קיש:  אני עובר לדיון על הוועדות הספציפיות

יואב קיש:  אני אתחיל עם הוועדה המשותפת

בועז טופורובסקי: אי-אפשר קודם כול התייחסות של היועצת המשפטית?     

יואב קיש: את רוצה עכשיו להתייחס?     

ארבל אסטרחן: אני יכולה להתייחס לדברים שנאמרו כאן

יואב קיש: בבקשה, תתייחסי

ארבל אסטרחן: יש פה בעצם שלושה סוגים של ועדות בהיבטים שונים

ארבל אסטרחן:  הנושא של הוועדה המשותפת לתקציב הביטחון, לשתי הוועדות הזמניות – כספים וחוץ וביטחון – זה דבר שהתעורר כבר בעבר

ארבל אסטרחן:  הוועדה המסדרת גם בכנסת ה-1 וגם בכנסת ה-22 הקימה ועדה כזאת, כי לפעמים - - -     

יבגני סובה: אין מחלוקת בעניין הזה

יבגני סובה:  כולנו נצביע - - -     

ארבל אסטרחן: אוקיי, אז אם אין מחלוקת לא צריך להרחיב כאן

בועז טופורובסקי: לדעתי גם אפשר להסביר קצר ולסיים עם זה, להשאיר את זה מאחורינו, כי השאר הם לא דחופים

בועז טופורובסקי:  זה דחוף יחסית, אני הבנתי

יואב קיש: הכול בסדר

יואב קיש:  אנחנו ננהל את זה – אתה כבר לא יו"ר הקואליציה

בועז טופורובסקי: לא, רק הצעתי

מירב בן ארי: - - - לתת רק הצעות ייעול

יואב קיש: תודה על ההצעה

יואב קיש:  דרך אגב, אני מקבל את הצעתך

יואב קיש:  אם תרצה לשבת על האיוש ולייצר החלפות שנוחות מכל סיבה לא אכפת לי, אבל צריך להבין שיש מאוד מוגבלות מצד שזה רק חברים קיימים בוועדות

יואב קיש:  אתה מבין? רק עניין של איזון בין החברות

בועז טופורובסקי: כן, אני מבין

בועז טופורובסקי:  אתה מדבר על סעיף ג', כן?     

יואב קיש: אני מדבר על הוועדה המשותפת

ארבל אסטרחן: זה רק חברים בשתי הוועדות

ארבל אסטרחן:  וגם ההחלטה היא שמית כי זו ועדה חסויה

קריאה: על תקציב הביטחון?     

יואב קיש: תקציב הביטחון

יואב קיש:  וההחלטה היא שמית

יואב קיש:  הייתה הצעה

יואב קיש:  אני אומר עוד פעם: אנחנו נשב אחרי זה - - -     

יבגני סובה: על זה נצביע

יואב קיש: יכול להיות שנצביע היום, אולי נצביע מחר, אני אראה איך אנחנו עושים את זה

יבגני סובה: אין שום בעיה

ארבל אסטרחן: זה נושא שלא צריך להרחיב עליו

יואב קיש: אוקיי, שמנו בצד

ארבל אסטרחן: הוועדה לענייני קליטה – אני חייבת לומר שזה דבר שהוא מאוד חריג

ארבל אסטרחן:  בדרך כלל הוועדה המסדרת לא מקימה ועדות מיוחדות מהסוג הזה

יבגני סובה: זה לא נכון, היא זמנית

יואב קיש: היא מיוחדת זמנית

יואב קיש:  היא חייבת להיות מיוחדת

יבגני סובה: למה לא קבוע, דרך אגב?     

יואב קיש: את הקבועות אני לא מקים עכשיו

יבגני סובה: אוקיי

ארבל אסטרחן: זה נכון שלמשל בכנסת ה-23, כאשר הוועדה המסדרת, כזכור, כיהנה תקופה יחסית ארוכה, כן החליטו להקים ועדות מהסוג הזה, זאת אומרת מיוחדות עד להקמת הוועדות

ארבל אסטרחן:  זה היה אז פברואר 2020 בשיא הקורונה, אז אחת הוועדות הייתה על הקורונה

ארבל אסטרחן:  הייתה על היערכות מערכת החינוך לשנת הלימודים הבאה, רווחה ועבודה, ומיגור הפשיעה בחברה הערבית

ארבל אסטרחן:  זה באמת היה דבר חריג, לא חזרו על זה בכנסת הקודמת

בועז טופורובסקי: כי היינו אחראים

וליד טאהא: אז לא היו חוקים

יבגני סובה: יואב, לא נתת הסבר מדוע דווקא ועדת הקליטה

יבגני סובה:  אם תגיד שבעקבות גל העלייה וכו' - - -     

מירב בן ארי: איזה גל עלייה?     

אפרת רייטן: יש גל עלייה?     

יבגני סובה: קודם כול יש גל עלייה

יבגני סובה:  יש אנשים שמחכים לשינוי מעמד

יואב קיש: קודם כול לא כל ועדה ניתן לאופוזיציה, בוא נתחיל מזה

יואב קיש:  ופה ספציפית אני זוכר בקשות שהיו עוד בכנסת הקודמת, שהנושא הוא דחוף ויש בו בעיות

יואב קיש:  ארבל, את רוצה עוד להוסיף משהו על הוועדה הזו?     

בועז טופורובסקי: רגע, היא עוד לא סיימה

יבגני סובה: אגב, היום הכנסת מציינת את יום העלייה, אז אני מבקש לכבד בכל זאת

יבגני סובה:  מירב, את יודעת שאני חבר שלך ואני מעריך אותך, להגיד: "איזה עלייה"?      

מירב בן ארי: אני רק שאלתי

מירב בן ארי:  אין בעיה

יבגני סובה: בשנה האחרונה קלטנו כמעט 70,000 עולים, כשעשרות אלפים עוד מחכים לשינוי מעמד, שברחו מהתופת שם

מירב בן ארי: אבל צריך להקים את הוועדה הזמנית - - -     

יואב קיש: אז בוא נעשה ככה, יבגני: אני חייב לומר גם למירב, ואני עוצר אותך רגע, ארבל, כי האירוע הזה, כמו שאמרת, הוא אירוע חריג, והאירוע הזה בא בשביל לאזן הליך שאולי לא היה צריך בכלל להיכנס לאיזון שלו, כי אנחנו מדברים רק על ועדות זמניות

יואב קיש:  אני גם רואה שחוץ מישראל ביתנו כל שאר סיעות האופוזיציה לא ממש דורשות או רוצות בהקמת הוועדה הזו

יואב קיש:  ולכן אני כרגע מסיר את זה מסדר-היום, ואם נשמע מישראל ביתנו שהיא הגיעה לאיזשהו סיכום עם האופוזיציה אז אולי נוכל לקדם את זה בהמשך

יבגני סובה: אמרנו שאנחנו מתנהלים בתוך האופוזיציה, ואנחנו לא ננהל ישירות מגעים כרגע

יבגני סובה:  אם הכוונה שלך הייתה טובה מלכתחילה בשביל לסייע לעולים, אז אני מקבל את זה

יבגני סובה:  אם הכוונה שלך בשביל להכניס טריז בתוך האופוזיציה, לא נקבל את זה

יבגני סובה:  אז אנחנו לא נעשה את זה ישירות מולכם, זה העניין

יואב קיש: אז בוא ניתן את הקרדיט, בשיחה שישבתי עם יריב לוין הוא אמר: אני רוצה לראות שאנחנו פועלים בצורה מאוזנת, וזו הייתה הצעה שלו

יבגני סובה: אז אל תסיר את זה מסדר-היום

יואב קיש: אני מסיר את זה להיום

יבגני סובה: אה, בסדר, אם להיום זה מקובל

יבגני סובה:  אל תסיר את זה כנושא

יבגני סובה:  כנושא זה חשוב, בטח היום העלייה

יואב קיש: אני מתייחס ללו"ז של היום

יואב קיש:  אנחנו לא נדון בזה היום, אני שם את זה בצד

יבגני סובה: בסדר גמור

יבגני סובה:  אז בעצם לא יהיו הצבעות חוץ מהמשותפת

יבגני סובה:  אבל לשאלה לגבי הפ' אפשר להתייחס?     

יואב קיש: תכף

יואב קיש:  תן לה

יואב קיש:  עכשיו היא מגיעה

יואב קיש:  עברנו אחת, שתיים, עכשיו הגענו - - -     

ארבל אסטרחן: רק לגבי העלייה, אני אשלים, כמובן אני לא אומרת שהנושא לא חשוב, פשוט זה לא דבר שהוא מקובל, להקים ועדות זמניות שיהיו אחר כך קבועות, אלא אם יש איזה חוק ספציפי מאוד חשוב, משהו כזה

יואב קיש: או משבר כלשהו שמצדיק

יואב קיש:  הכול יכול להיות

ארבל אסטרחן: צריך לקבוע את הסמכויות שלה כמובן

ארבל אסטרחן:       עכשיו, העניין שחברי הוועדה הצביעו עליו כבעייתי יותר זה הנושא הקמת ועדות מיוחדות לחקיקה שטרם הובאה לכנסת וטרם הונחה על שולחן הכנסת

מירב בן ארי: מתי פעם הייתה ועדה שהוקמה לפני שהגיעה החקיקה שלה?     

יואב קיש: היא לא מוקמת, אני לא מצביע היום

יואב קיש:  אמרתי את זה

מירב בן ארי: רק כשיגיע הפ'?     

יואב קיש: כן

יואב קיש:  הצבעה היום לא תהיה

ארבל אסטרחן: עצם זה שמקימים ועדה בעניינים שרלוונטיים אחר כך לכינון הממשלה, שהוועדה המסדרת מקימה ועדה מיוחדת לחקיקה כזאת, זה גם דברים שכבר קרו

ארבל אסטרחן:  בכנסת ה-21 הקימו ועדה לתיקון חוק-יסוד: הממשלה על ביטול המגבלה על מספר השרים

ארבל אסטרחן:  הייתה ועדה מיוחדת להצעת חוק על ממשלת חילופין, גם תיקון לחוק-יסוד: הממשלה

ארבל אסטרחן:  זאת אומרת, זה שאם יהיו הצעות חוק כאלה הם יעברו לוועדה מיוחדת בטרם יוקמו הוועדות הקבועות, זה לא דבר בעייתי

קריאה: למה לא חוקה אבל?     

ארבל אסטרחן: כי אין עדיין ועדת חוקה

קריאה: זמנית אי-אפשר?     

ארבל אסטרחן: כמו שאמרתי, לא נהוג להקים ועדות - - -     

מירב בן ארי: היא לא אוהבת להקים זמניות

שגית אפיק: אנחנו כייעוץ משפטי היינו מעדיפים שלא יוקמו בשלב הזה ועדות קבועות שלא במסגרת הכוללת של כלל הוועדות, כיוון שאם תוקם ועדה אחת בודדת אז אי-אפשר יהיה לראות את כלל ההרכב הסיעתי, ובעינינו נכון יותר שהוועדות הקבועות יוקמו במקשה אחת, תוך הידברות - - -     

יבגני סובה: כשחוקים יקבלו פ' אז אתה לא תחסוך דיון?     

יואב קיש: אני בוודאי אחסוך דיון, אני אביא את זה להצבעה

יבגני סובה: אוה, זו גם שאלה משפטית

יואב קיש: אם נצטרך – ופה זה לא משפטית, פה אתה פונה אליי – אם נראה שיש צורך לעשות דיון בשביל טיפה יותר לחדד דברים, נעשה

יואב קיש:  אנחנו יודעים בדיוק מה שתי הוועדות האלה הולכות לעשות, דיברנו על זה

יבגני סובה: לא, אני רוצה התייחסות משפטית

יואב קיש: רגע, יבגני, ההתייחסות תהיה כשיהיה דיון הבא על הקמת הוועדות, לא עכשיו

יואב קיש:  אני רוצה לומר לך בצורה מאוד ברורה: הדיון על מה החוק וכאלה לא מתבצע בוועדה המסדרת

יואב קיש:  הוועדה המסדרת מסתכלת על המעטפת ולאן מעבירים

יואב קיש:  הדיון על החוק עצמו ועל המהות מתבצע בוועדה עצמה

יואב קיש:  הערות טובות ששמענו ממירב קודם על נושא תיקון פקודת המשטרה יתבצעו בוועדה שתוקם לתיקון חוק פקודת המשטרה

יואב קיש:  אז לא צריך להיכנס לעומק בזה, את התשובה לאירוע הזה נעשה בהצבעה ביום שנחליט להצביע

ארבל אסטרחן: אבל צריך לומר, ככלל ועדת הכנסת, כפי שידוע לכל מי שיושב כאן, לא דנה בקביעת ועדה על הצעת חוק שטרם עברה אליה לקביעת ועדה

יבגני סובה: אז בעצם הקמת ועדה שתקום לנושא של חקיקה היא למעשה תחליף את ועדת החוקה, אפשר להגיד ככה

אפרת רייטן: שאז יש לה סמכויות נרחבות

יואב קיש: תלוי איזה חוק

יבגני סובה: לא, החוק שאתה כרגע

אפרת רייטן: יהיו לה את הסמכויות של ועדת החוקה?     

יואב קיש: מה שאני מציע, ארבל: נעצור רגע

שגית אפיק: זאת תהיה ועדה לעניין מסוים, שתדון בהצעה מסוימת

יבגני סובה: רק לנושא החוק הזה?     

שגית אפיק: נכון

אפרת רייטן: יהיו לה את הסמכויות של ועדת החוקה?     

שגית אפיק: לא

יואב קיש: יכול להיות שהוועדה המסדרת אז תחליט שהיא מעבירה עוד דברים

יואב קיש:  זו החלטה נוספת

יואב קיש:  זה לא קשור

ארבל אסטרחן: זו ועדה לדיון בחוק - - -     

יואב קיש: מירב, את ממהרת או שאת נשארת פה?      

מירב בן ארי: לא, אני כאן

יואב קיש: כי אני רוצה להתחיל את הדיון הפרטני בשתי הוועדות

יואב קיש:  אני מציע שנתחיל דווקא אולי - - -     

בועז טופורובסקי: בגלל הייעוץ המשפטי אני רוצה לשאול: הדיון הזה על הוועדות הזמניות - - -     

יואב קיש: אבל על זה אמרתי אני אתן תשובה בדיון הבא, כאני ארצה לעבור להצבעה, שמה ניתן את התשובה, לא עכשיו

אפרת רייטן: אז איך נקבל החלטה?     

בועז טופורובסקי: אז אנחנו נרצה עוד דיון

יואב קיש: תרצו עוד דיון

יואב קיש:  ברור

יואב קיש:  אין בעיה

מירב בן ארי: אז על מה הדיון עכשיו?     

מתן כהנא: הדיון הבא יתחיל בחוות דעת משפטית?     

יואב קיש: לא

יואב קיש:  יכול להיות שלא יהיה דיון הבא ולא תהיה ממשלה – בוא, עזוב, אני יודע שזה מה שאתם רוצים

אפרת רייטן: אבל בוא נתקדם, אני מנסה להבין

יואב קיש: אז הינה, אנחנו מתקדמים עכשיו

אפרת רייטן: לא, בהבנה

יואב קיש: אז התקדמנו

יואב קיש:  הבנו

אפרת רייטן: לא הבנו

יואב קיש: אם יהיה עוד זמן בסוף הדיון אני אתן לה, אם היא תרצה - - -     

קריאה: אבל לא הבנו

יואב קיש: טוב מאוד

קריאה: זה לא טוב

יואב קיש: זה טוב מאוד, כי ארבל תתייחס בסוף, אחרי הדיון הזה, לשאלה העקרונית שהעליתם

יואב קיש:  כרגע אני רוצה להמשיך את הדיון

מתן כהנא: אתה מסכים שזה אופציה שכל הדיון הזה מיותר?     

יואב קיש: אני לא אמנע ממך להגיש כל טענה שאתה רוצה מתי שאתה רוצה

יואב קיש:  זו אופציה

יואב קיש:  חשוב לי להתייחס דווקא פה, אפרת, כשהגעת

יואב קיש:  בשתי הוועדות לצערי לסיעת העבודה אין ייצוג

אפרת רייטן: יש פה שתיים או שלוש?     

יואב קיש: דיברנו כרגע על שתיים

יואב קיש:  שמנו את ענייני קליטה בצד

יואב קיש:  משותפת – דיברנו עליה

יואב קיש:  ואנחנו מדברים על שתי הוועדות האלה

יואב קיש:  דווקא נלך לייצוג היותר-גדול, לוועדה המיוחדת לדיון בחקיקה לקראת כינון הממשלה, זה תשע קואליציה, שמונה אופוזיציה

יואב קיש:  אני לא אעבור דווקא על הצד של הקואליציה, את הבעיות של הקואליציה נפתור לבד ונשים את זה בצד

יואב קיש:  אבל באופוזיציה, כשאתם בשמונה חברים, אני אומר עוד פעם: יש את הנושא של איזון בין סיעה גדולה והאופן היחסי שהיא מקבלת בתוך - - -     

בועז טופורובסקי: על איזה ועדה אנחנו מדברים?     

יואב קיש: על הוועדה לדיון בחקיקה לקראת כינון ממשלה

אפרת רייטן: חוקה זמנית

יואב קיש: הגדולה של תשע-שמונה

יואב קיש:  שמונה אופוזיציה מתחלקים לפי הצעתנו – ואם תרצו הצעה אחרת אז אני בהחלט מוכן לשמוע – סיעת יש עתיד שלושה חברים, מחנה ממלכתי שני חברים, זה חמש ביחד, ואז אחד לביתנו, רע"מ וחד"ש-תע"ל

יואב קיש:  זה מביא לשמונה

יואב קיש:  עכשיו, אם מחנה ממלכתי או יש עתיד מוכנים לוותר על מקום - - -     

אפרת רייטן: לא, אני לא רוצה שיוותרו

אפרת רייטן:  תעלו בעוד אחד

יואב קיש: את רוצה תשע-תשע? לא יהיה

אפרת רייטן: אז בעוד אחד

ארבל אסטרחן: אי-אפשר עשר-תשע

שגית אפיק: אי-אפשר

שגית אפיק:  יש מגבלה של 17 חברים

שגית אפיק:  זה העניין

אפרת רייטן: כמה זה עכשיו?     

מירב בן ארי: - - - את יכולה לבוא ולא להצביע

אפרת רייטן: מירב, אבל תודה

אפרת רייטן:  רגע, אבל את מייצגת את הסיעה שלי?     

מירב בן ארי: לא

אפרת רייטן: אז תודה

אפרת רייטן:  לא שמעתי את שגית

שגית אפיק: יש מגבלה של חברים בוועדה

שגית אפיק:  זה העניין

אפרת רייטן: וכמה יש עכשיו?     

שגית אפיק: 17

יואב קיש: 17

יואב קיש:  ולא יהיה יותר

אפרת רייטן: ו-17 זה הטופ?     

יואב קיש: זה המקסימום

אפרת רייטן: אנחנו כמובן נתנגד לזה

יואב קיש: אז יש פה הצעה

יואב קיש:  הינה, המחנה הממלכתי, מתן וגדי, וגם יש עתיד, אני פונה אליכם, אם אתם תהיו מוכנים - - -     

מירב בן ארי: די, אנחנו כבר ויתרנו עכשיו - - -     

אפרת רייטן: אין בעיה, מירב

אפרת רייטן:  אני אדבר רק עם בועז

אפרת רייטן:  אם את לא רוצה זה בסדר גמור

אפרת רייטן:  אני גם יכולה ללכת ולהשאיר את זה לבועז פה לנהל את הדבר הזה בלעדיי

בועז טופורובסקי: אני לא יודע להגיד מה החברים

יואב קיש: אז הקראתי את רשימת החברים, את המבנה - - -     

בועז טופורובסקי: אני לא יודע על מה הוועדה הולכת לדון

בועז טופורובסקי:  אני רוצה לתת דוגמה בשביל שתבין מהותית למה אני מתכוון

בועז טופורובסקי:  אם נגיד יהיה משהו שריכז כיו"ר ועדת החוקה היוצא חבר הכנסת גלעד קריב, ועכשיו נגיד: הוועדה הזאת הולכת לדון בחוק שזה משהו שהוא משהו בהתמקצעות שלו

בועז טופורובסקי:  אז יכול להיות שאנחנו כאופוזיציה נרצה שהוא יהיה וננסה לסדר את זה בינינו

בועז טופורובסקי:  לעומת זה, אם יהיה משהו שנהיה חברנו יבגני סובה, אז יכול להיות שאנחנו - - -     

יבגני סובה: למה אתה לא משאיר אופציה לחלופין?     

בועז טופורובסקי: בגלל זה אני לא יודע להתייחס להרכב

יואב קיש: אז אני אומר קודם כול, מכיוון שכבר היית פה כשהקראתי את דברי הרקע להצעת החוק - - -     

בועז טופורובסקי: אבל זה להצעה אחת

יואב קיש: בסדר

יואב קיש:  זה מה שכרגע על הפרק, לאותה ועדה

יואב קיש:  אין משהו אחר כרגע

יואב קיש:  אם יהיה בהמשך דברים – יהיו

יואב קיש:  אני כרגע מדבר על הצעה אחת, שתגיע לוועדה הזו

יואב קיש:  הבנת בדיוק במה מדובר, אתה יודע להגיד

יואב קיש:  אתה לא צריך את הנוסח של החוק כי אנחנו לא הולכים לדון בחוק עכשיו, אנחנו דנים בדיוק על המבנה

יואב קיש:  יש לך את אפרת שאומרת - - -     

אפרת רייטן: שזה לא יקום ולא יהיה

יואב קיש: היא מתנגדת כי היא באופן טבעי בלי

יואב קיש:  אבל מצד שני, את צריכה להבין - - -     

אפרת רייטן: אני מבינה, ועדיין מתנגדת

יואב קיש: מותר לך, זה בסדר

יואב קיש:  ואני פונה אליך ולמחנה הממלכתי, שיש לכל אחד מכם יותר

יואב קיש:  דרך אגב, אני אעשה רגע סדר: בהחלט אני לא חושב שצריך להיות משהו אחר מלבד הדבר הזה

יואב קיש:  אני חושב שזה המייצג, ואני חושב שלקחתי במכלול השיקולים, כי גם מפלגות של חמש – יש פה את ווליד, קודם היה טיבי – לא בהכרח צריכות לקבל ייצוג כשיש לאופוזיציה שמונה, ואתה יכול להסתכל על זה שבעצם רק משש ומעלה

יואב קיש:  אז לחמש אני אומר שכבר מגיע מקום, כי לדעתי יש עתיד, אם אתה עושה שלוש משמונה, אולי מגיע לכם אפילו קצת יותר בחלק היחסי שלכם

יואב קיש:  אז כבר קצת ויתרתם, הגדולות

יואב קיש:  זה נושא שאני חושב שחשוב שתנסו לראות אם אתם מצליחים להגיע

בועז טופורובסקי: אז אני אשאל שאלה אחרת: אם עד ההצבעה אנחנו נבוא אליך לא עם משהו נגד התשע-שמונה, אלא בתוך השמונה שלנו אנחנו נציע חלוקה אחרת

יואב קיש: בהסכמה? אין לי שום בעיה

בועז טופורובסקי: בהסכמה של כולם?     

יואב קיש: תראה, אתה לא צריך את כולם

יואב קיש:  אם אתה לא נוגע ברע"מ, חד"ש-תע"ל ובמחנה ממלכתי - - -     

יבגני סובה: לא, בינו לבין העבודה

יואב קיש: אין בעיה

יואב קיש:  אם בינך לבין העבודה - - -     

אפרת רייטן: לא, בועז רוצה משהו אחר

אפרת רייטן:  אני מבינה מה בועז רוצה

בועז טופורובסקי: אם לצורך העניין אנחנו מביאים הצעה של שמונה, אתה רוצה שכולם יסכימו פה אחד להצעה של השמונה?     

אפרת רייטן: לא, למה פה אחד?     

יואב קיש: קודם כול אם אתם מציעים פה אחד אז זה מתקבל

יואב קיש:  בוא נעשה פשוט

בועז טופורובסקי: זה ברור

יואב קיש: אם אתם לא מסכימים פה אחד, ולמשל, סתם דוגמה, תחליט שיבגני לא מקבל, כי בא לך ואתה נותן לעבודה, לזה אני לא אסכים, כי אני לא אהיה מוכן ללכת למודל שדורס מישהו שמתחשק לך ושאתה עושה מה שאתה רוצה

מירב בן ארי: הדבר היחיד שהוא יסכים זה אם אנחנו, שוב - - -     

יואב קיש: לא, בהסכמה

בועז טופורובסקי: אני מבין מה הוא אומר

יבגני סובה: זה בדיוק עם הסגנים, עם חד"ש-תע"ל

יבגני סובה:  זה בדיוק הסיפור

מירב בן ארי: נכון, היינו כבר בסרט הזה

יבגני סובה: הוא יודע את זה היטב

יבגני סובה:  שאלה לגבי ממלא מקום: יש ממלא מקום בוועדה?     

יואב קיש: לא יודע

יבגני סובה: היועצת המשפטית, אפשר למנות ממלא מקום?      

שגית אפיק: אפשר

שגית אפיק:  אין בעיה

יבגני סובה: יכול להיות שזה פותר את הבעיה כרגע, ממלא מקום - - -     

אפרת רייטן: קבוע

יבגני סובה: כן

בועז טופורובסקי: לא, אבל זה עניין שלנו

בועז טופורובסקי:  אנחנו נפתור את זה כאופוזיציה

בועז טופורובסקי:  יש לנו עבודה לעשות

אפרת רייטן: יבגני, לא רלוונטי

יואב קיש: אין בעיה

יואב קיש:  בועז, שמעת את האמירה שלי

יואב קיש:  צודק יבגני שזה קצת חוזר לאירוע הסגנים

יואב קיש:  היינו יכולים להיות היום עם שישה ושבעה

אפרת רייטן: לא, זה לא אותו דבר

יבגני סובה: יואב, לא דיברתי מפוזיציה, רק עובדתית

אפרת רייטן: אני רק רוצה לחדד שזה לא אותו דבר

יואב קיש: למה?     

אפרת רייטן: כי בפעם הזו של סגני היו"ר סגרתם עם שתי סיעות בנפרד, ולא עשיתם פה את מה שאתה עושה עכשיו

יואב קיש: לא סגרנו כלום

קריאה: היה שבע-שש, הציעו לכם

אפרת רייטן: אלה שני דברים שונים

יואב קיש: לא סגרנו כלום

אפרת רייטן: לא סגרתם עם - - -      

יואב קיש: לא

יואב קיש:  עובדה

יואב קיש:  איך זה מסתדר?     

אפרת רייטן: אז איך הוא קיבל? אז איך הוא היה בהצעה

יואב קיש: לא סגרנו כלום

יואב קיש:  עשינו מה שחשבנו לנכון

אפרת רייטן: אני לא אמרתי שלא

אפרת רייטן:  אני אומרת שסגרתם

יואב קיש: לא סגרנו כלום

יבגני סובה: ממלא מקום, אפשר בכל זאת לקבוע שכן יהיה ממלא מקום לאופוזיציה

יואב קיש: אני חושב שכן

יבגני סובה: שיהיה לנו כאופציה

אפרת רייטן: ברור שכן

יבגני סובה: לא ברור

יבגני סובה:  אני שואל

יבגני סובה:  אני לא יודע

אפרת רייטן: ברור שכן, יבגני

יואב קיש: אתם רוצים להתייחס?      

גלעד קריב: כן

יואב קיש: רצית להתייחס? ממלא מקום אפשר, אין בעיה

שגית אפיק: ממלא מקום אין בעיה

יואב קיש: גלעד, רצית לדבר, בבקשה

גלעד קריב: נכנסנו כבר להרכבי הוועדות הספציפיות?     

יואב קיש: כן

יואב קיש:  אנחנו מדברים על הוועדה הזו

יואב קיש: אדוני היושב-ראש, שתי הערות

יואב קיש:  אחת יותר מכוונת לייעוץ המשפטי, והיא נוגעת לשאלת ההבנה של המושג ייצוג סיעתי בהרכב הוועדות

יואב קיש:  את המושג הזה ניתן לפרש באופן פרטני ביחס לכל ועדה

יואב קיש:  אבל צריך לשיטתי גם לפרש אותו באופן שמסתכל על סך הרכבי הוועדות

יואב קיש:  ואי-אפשר לקבל, מהבחינה המשפטית, גם מהבחינה העקרונית, מצב שבו סיעה מסוימת לכל אורך הדרך לא תזכה לייצוג

יואב קיש:  עכשיו, ברור שכשמקימים הרכב של ועדה ספציפית, מסוימת, אז מסתכלים על יחסי - - -     

שגית אפיק: אני עניתי על זה

שגית אפיק:  זאת בדיוק הסיבה שלא רצינו שתוקם ועדת חוקה קבועה, כדי לא לייצר את המצב הזה

גלעד קריב: נכון

גלעד קריב:  זה ברור לי

גלעד קריב:  אבל מכיוון שאנחנו לא דנים בהקמה של ועדה אחת כרגע

גלעד קריב:  בוחרת הקואליציה, ששולטת בוועדה המסדרת, וזו זכותה, להביא לכאן חבילה של ועדות זמניות

יואב קיש: לא, שתיים בעצם

יואב קיש:  אמרנו שהקליטה ירד

יואב קיש:  שתיים, משטרה - - -     

גלעד קריב: יש שתי ועדות זמניות, נקרא להן סטטוטוריות – חוץ וביטחון וכספים

יואב קיש: קיבלתם בחוץ וביטחון מקום

גלעד קריב: קיבלנו מקום על חשבון - - -     

יואב קיש: לא

גלעד קריב: כן

יואב קיש: סליחה, הייתם מקבלים מקום אחד או בחוץ וביטחון – אנחנו חילקנו

גלעד קריב: כן, מקום אחד קיבלנו - - -     

יואב קיש: נכון

גלעד קריב: בסדר גמור

גלעד קריב:  ועכשיו מקימים עוד שתי ועדות

יואב קיש: אתה אומר: תן לנו מקום אחד באחת הוועדות

גלעד קריב: לשיטתי, מכיוון שתהיינה ארבע ועדות זמניות, אז שאלת הייצוג הסיעתי צריכה להיבחן על כל ההרכב של ארבע הסיעות הזמניות

גלעד קריב:  ולכן לא יכול להיות מצב שסיעה, מכיוון שהיא מהקטנות, כל פעם שירכיבו ועדה היא תידחה לסוף

גלעד קריב:  זה יקרה ברוב המקרים, לא יכול לקרות בכל המקרים

יואב קיש: גלעד, אני עוצר אותך

יואב קיש:  הערה טובה, ואנחנו נשקול את זה

גלעד קריב: תודה

גלעד קריב:  עכשיו לגופם של דברים

גלעד קריב:  תראו, מכיוון שהונחו לפנינו דברי הסבר, אני חייב לציין שזו הפעם הראשונה – תעזבו שאין פ' – זו הפעם הראשונה שאני רואה דברי הסבר לחקיקה בלי הצעת החוק

גלעד קריב:  זאת אומרת, תעזבו באיזה שלב זה נמצא באישור

גלעד קריב:  קיבלנו דברי הסבר להצעת חוק, כאשר הצעת החוק לא מוצמדת אפילו - - -     

יואב קיש: אתה לא צריך לראות אותה גם

יואב קיש:  אתה תראה אותה ביום שהיא תקבל פ'

אפרת רייטן: אז מה זה?     

יואב קיש: זה מאוד פשוט

יואב קיש:  הוועדה המסדרת בונה את המתכונת הפרלמנטרית לטיפול בחקיקה

יואב קיש:  היא לא עוסקת בחוק עצמו

יואב קיש:  המטרה של דברי ההסבר היא לייצר את המסגרת הרעיונית לאירוע

אפרת רייטן: זה לא מה שכתוב

אפרת רייטן:  כתוב: דברי הסבר – לא לוועדה, לא לישיבה – כתוב דברי הסבר להצעת החוק

יואב קיש: נכון

יואב קיש:  להצעת חוק

אפרת רייטן: אז איפה היא?     

יואב קיש: היא תגיע

יואב קיש:  את לא צריכה אותה עכשיו

גלעד קריב: אבל מה לעשות, על פי העיקרון הידוע שהפה שאסר הוא הפה שהתיר, לא אנחנו בחרנו לשים על שולחן הוועדה המסדרת דברי הסבר להצעת חוק שלא נולדה

יואב קיש: שלא קיבלה פ', אל תגיד שלא נולדה

אברהם בצלאל: כולם יודעים על מה מדובר

יואב קיש: כולם יודעים על מה מדובר

יואב קיש:  דנו בה

יואב קיש:  זה נכון שנוסח ופ' עוד לא ראית

אפרת רייטן: אבל היא הוגשה

אפרת רייטן:  היא הוגשה

יואב קיש: היא עוד לא קיבלה פ' והיא הוגשה

יואב קיש:  דרך אגב, היא גם יצאה בתקשורת לדעתי

אפרת רייטן: בטח

אפרת רייטן:  אז בוא נדון עליה

אפרת רייטן:  אתה רוצה שאני אוריד מהתקשורת?     

יואב קיש: לא, אבל זה לא תפקידנו לדון עליה, זו בדיוק הנקודה

אפרת רייטן: תראה, אם לא היית מביא את זה הייתי אומרת שאתה צודק

יואב קיש: נכון

יואב קיש:  הבאתי את זה, כי ידעתי שתטענו מה מה מה, אז שמתי משהו שיהיה ברור לכולם

אפרת רייטן: זה להחזיק את המקל בשתי קצוות

גלעד קריב: בסדר גמור

גלעד קריב:  אז מכיוון ששמת, אז אין לנו אלא להתייחס

גלעד קריב:  אם לא היית שם אז לא היינו מתייחסים

גלעד קריב:  אבל מכיוון שאתה הקראת לפרוטוקול את דברי ההסבר של ההצעה המושחתת והמעוותת הזו, אז אין לנו אלא - - -     

יואב קיש: אני רק מציע לא להשתמש בשמות שאחרי זה תתנצל עליהם או תצטער

יואב קיש:  אני מציע: תגיד מעוותת לתפיסתך

יואב קיש:  אני מציע גם שלא - - -     

אפרת רייטן: זה לא שלך, מה אכפת לך?     

יואב קיש: אני פשוט חושב אחרת ממנו לחלוטין, אני מכבד את זכותו לדבר

יואב קיש:  אני רק מבקש, כשאמר שלמה "חבורה", את התפרצת לדבריו בזעם גדול

אפרת רייטן: כי הוא קרא לי

יואב קיש: לא, הוא אמר "חבורה", הוא אומר "מושחתת"

אפרת רייטן: הוא לא אומר עליך

יואב קיש: בסדר, אני חושב שזו הצעה שהיא ממש לא מושחתת, היא לגיטימית

יואב קיש:  ואני חושב שכדאי, גלעד, שתשתמש במילים מעודנות טיפה יותר

יואב קיש:  בבקשה

גלעד קריב: אני לא חוזר בי מהמילים האלה

גלעד קריב:  אני קפדן גדול במילים, כפי שאתה יודע, ובכוונה, למרות שיכולתי, כי מדובר - - -     

יואב קיש: איך אתה יודע מה אני יודע?     

גלעד קריב: אתה יודע

יואב קיש: לא יודע

אפרת רייטן: הרבה שעות היית פה בכנסת

גלעד קריב: מכיוון שכולם יודעים שמדובר הצעת חוק פרסונלית, שתפורה למידותיהם של שני אנשים, אחד כבר מורשע והשני מתמודד עם הליכים משפטיים

יואב קיש: טוב, שלוש דקות לזמנך

יואב קיש:  אתן לך שלוש דקות

גלעד קריב: בסדר גמור

גלעד קריב:  תודה רבה

גלעד קריב:  אני יכולתי להתייחס לגופם של אנשים

גלעד קריב:  לגופו של אדם שהורשע פעמיים בדין, נשא פעם אחת קלון, ומבקש עכשיו לחזור אחרי הרשעתו השנייה ולהיות שר

גלעד קריב:  ויכולתי להתייחס לדמותו של מי שעתיד להיות ראש ממשלת ישראל ככל הנראה, שנמצא בעיצומם של הליכים פליליים

גלעד קריב:  אבל אני הקפדתי לא להתייחס לגופם של אנשים עד שאתה הערת לי, והתייחסתי לגופה של הצעה

גלעד קריב:  ואת מילותיי על ההצעה הזאת אני לא אמשוך

גלעד קריב:  מדובר בהצעה שמשקפת השחתה של השלטון הישראלי, היעדר ניקיון כפיים, ובעיקר עזות מצח

גלעד קריב:      עכשיו, לא ניכנס, עוד נדבר הרבה על ההצעה הזאת

גלעד קריב:  אבל דבר אחד צריך לומר

גלעד קריב:  מכיוון שגם דברי ההסבר וגם דברים שנאמרים על ידי תומכי ההצעה הזאת בכלי התקשורת מכוונים ללשונו של חוק-יסוד: הממשלה, אז יש לנו פעם נוספת דוגמה לקריאה סלקטיבית מבישה של לשון החוק

גלעד קריב:  לשון החוק מדברת על שני אלמנטים

גלעד קריב:  היא מדברת על מועד סיום ריצוי העונש

גלעד קריב:  אבל יש עוד חלופה בחוק היסוד: או מיום מתן פסק הדין, על פי המאוחר מבין שניהם

גלעד קריב:  ולכן כל הקונסטרוקציה המשפטית של הצעת החוק הזאת היא קונסטרוקציה לא על רגלי תרנגולת, זו קונסטרוקציה שתלויה באוויר, שחפה מכל עוגן, גם משפטי אבל בעיקר מוסרי

גלעד קריב:      ואני קורא מכאן לפרקליטות המדינה לשקול את ביטול ההסכם שנחתם עם חבר הכנסת אריה דרעי, כי ההסכם הזה נחתם בכזב, תוך הצגת מצג שווא על ידי חבר הכנסת אריה דרעי, כאילו הוא מקבל על עצמו את הפרוצדורה שקבועה בחוק, שהיא המעבר דרך יו"ר ועדת הבחירות, על מנת לקבוע האם יש קלון או לא

יואב קיש: טוב, נא לסיים

גלעד קריב: ואם חושב חבר הכנסת דרעי שאין קלון במעשיו, כי הוא לא ידע על אי תשלום המס וכו', כפי שהוא טוען, יתכבד ויכבד את חוקי היסוד של מדינת ישראל, וילך אל יו"ר ועדת הבחירות, ואז דרכו פתוחה אל בית המשפט העליון שאתם מבקשים לקצץ בכנפיו

יואב קיש: נא לסיים

גלעד קריב: אני מסיים, משפט אחרון

גלעד קריב:  עצם העובדה שאתם מבקשים בהליך בזק לפני הקמת הממשלה לשנות חוק-יסוד, העובדה הזו מעידה גם על רמת האמון הנמוכה של אריה דרעי בשותפו הבכיר נתניהו, שאי-אפשר לסמוך עליו, אבל בעיקר היא מעידה על כך שאריה דרעי בתוך תוכו יודע שאם הוא ייגש ליו"ר ועדת הבחירות הוא יימצא חייב בדין הקלון, מכיוון שבמעשיו יש קלון

גלעד קריב:  זו ועדה שנועדה להשחית את השלטון

יואב קיש: גלעד, תודה רבה

יואב קיש:  אני רוצה להתייחס

בועז טופורובסקי: זה גם מעיד על החולשה שלו

יואב קיש: סליחה, עכשיו לא להפריע

אברהם בצלאל: מילה אחת

אברהם בצלאל:  אני רוצה למחות על המילים שאמרת

אברהם בצלאל:  יש ציבור גדול, קרוב ל-400,000 איש, שבחרו באיש הזה

גלעד קריב: לא כופר

יואב קיש: רגע, לא להפריע עכשיו

יואב קיש:  הקשיב לך בשקט, אל תפריע לו

אברהם בצלאל: אתה לא יכול, בן אדם שיש לו רקורד כזה עשיר בעשייה, למחוק את זה במחי יד

אברהם בצלאל:  הבן-אדם נתן את מה שהוא צריך לציבור, הוא נתן גם את מה שהוא צריך על זה שהוא עשה טעות בטעות, בידיעה או לא בידיעה

אפרת רייטן: הוא התחייב

אברהם בצלאל: הוא אמר במפורש שהוא מתכונן לחזור

אברהם בצלאל:  הוא אמר זה במפורש באותו יום

גלעד קריב: ולא כפר דרך שהוא עבר דרך יו"ר ועדת הבחירות

אברהם בצלאל: ולכן אני באמת מוחה על הדברים – אני לא רוצה להתבטא במילים, שאני לא ארצה לחזור בהם אחר כך – אבל אני מוחה בתוקף על מה שאמרת

גלעד קריב: בסדר גמור

יואב קיש: אברהם, אני רוצה לומר שני דברים: אני מסכים לחלוטין

יואב קיש:  זה שאתה מזכיר את אריה דרעי פה בכלל זה בעיניי ביזיון

גלעד קריב: זה חוק אריה דרעי

יואב קיש: אל תפריע עכשיו

יואב קיש:  אל תפריע

יואב קיש:  יש פה חקיקה מהותית

אפרת רייטן: זה לא נכון, יואב?     

יואב קיש: לא, אני עכשיו אוציא

יואב קיש:  את בקריאה שנייה

יואב קיש:  אל תפריעי לי

אפרת רייטן: תוציא אותי

אפרת רייטן:  אבל זה לא נכון?     

יואב קיש: לא, זה לא נכון

אפרת רייטן: זה לא חוק אריה דרעי?     

ולדימיר בליאק: מה מהותי בדבר הזה? זה חוק פרסונלי

גלעד קריב: אז למה להעביר את זה לפני הקמת הממשלה?     

יואב קיש: קריאה ראשונה, גלעד

יואב קיש:  אני רוצה שתקשיב לדבריי, אבל אני לא מוכן שתתפרץ

יואב קיש:  אתה לא מפריע לי עם שאלות עכשיו

יואב קיש:  הקשבתי לך

יואב קיש:  עכשיו אני אומר לך דברים שאני לא מתחרט עליהם: דברי בלע אמרת בעיניי, ולא הפרעתי לך

יואב קיש:  אז אני מבקש: אל תפריע

גלעד קריב: לא מפריע לך

יואב קיש: ואני אומר לך בצורה הכי ברורה: זה שאתה מתייחס לאריה דרעי פה – הוא גם לא פה, אבל לא משנה – זה בעיניי דברי בלע

יואב קיש:  אין לו שום קשר לאירוע הזה

יואב קיש:  האירוע קרה מהסיבה הפשוטה, שיש רצון למנות שר, ביניהם גם אריה, אבל זה לא תופס רק על אריה דרעי

יואב קיש:  יש פה חקיקה מהותית

אפרת רייטן: מי עוד?     

יואב קיש: לכל אדם שנרצה למנות כשר יהיה בקריטריונים האלה

יואב קיש:  ההבהרה הזו היא מחויבת - - -         

אפרת רייטן: יואב, זה מיתמם

יואב קיש: אפרת, עוד מילה שתגידי את יוצאת

יואב קיש:  את בקריאה שנייה

אפרת רייטן: אז תוציא אותי, אבל אני אומרת לך

יואב קיש: טוב, את בקריאה שנייה

יואב קיש:  וכל מילה שנאמרת פה היא מדודה ושקולה, ומטרתה להבהיר מציאות חוקית, שמן הראוי לעשות אותה לפני הקמת הממשלה

גלעד קריב: זה שינוי חוק, זה לא הבהרה, אתה יודע את זה

גלעד קריב:  הדין הוא אחר

אפרת רייטן: יואב, אם יש עוד מישהו - - -     

יואב קיש: יש

יואב קיש:  א' יכול להיות

אפרת רייטן: לא תיאורטית

גלעד קריב: אז לכו לבית משפט

גלעד קריב:  פרשנות חוק זה בית משפט

יואב קיש: אני חייב לומר דבר אחד שאני כן שמח, שנגעת בעניין החוק גופא, כי זה בהחלט מצדיק ואומר שכל הדברים האלה ידונו בוועדה

יואב קיש:  אתה צודק

גלעד קריב: אבל לפני הקמת הממשלה אם זה לא פרסונלי? אני באמת שואל, לא בהתרסה

יואב קיש: אנחנו חייבים

גלעד קריב: למה חייבים?      

יואב קיש: טוב, גלעד, קריאה שנייה

גלעד קריב: לא, אני לא מבין, תסביר

יואב קיש: כשאני אסיים את דבריי תשאל, לא באמצע

יואב קיש:  ואותו דבר את, אפרת, את בשנייה

יואב קיש:  אנחנו רוצים לייצר בהירות ולייצר ההרמוניה חקיקתית בסיטואציה, שכמו מתייחסים לחבר כנסת, וכמו שמתייחסים למועמד מרשות מקומית, כך תהיה גם הגישה כלפי שרים

יואב קיש:  לא יכול להיות שאנחנו באים להקים ממשלה, והדבר הזה לא מובהר והולך לכל מיני פרשנויות

גלעד קריב: אז לא צריך שינוי חקיקה

יואב קיש: אני מבין אתכם עם הרצון המפלגתי שלכם להיטפל לאריה דרעי, אבל מעבר לאריה דרעי, כל אדם שיש לו חשש כזה לא יוכל להיות - - -     

אפרת רייטן: יואב, מה שאתה אומר זה פחות ברור

גלעד קריב: יואב, שאלה, ברשותך, לא בהתרסה

אפרת רייטן: זה באמת שיח אמיתי

גלעד קריב: אני חייב לשאול אותך שאלה, שנוגעת בסופו של דבר לאופיו של המהלך של חקיקה מהירה

גלעד קריב:  זו כמעט בהגדרה תהיה חקיקה - - -     

יואב קיש: לא חקיקה מהירה

גלעד קריב: אני אומר למה

גלעד קריב:  אם אתה אומר את הדבר הבא: אנחנו חייבים את החקיקה הזאת לפני הקמת הממשלה, ואנחנו יודעים שגם אם חבר הכנסת נתניהו יקבל מהנשיא, ואני מניח שאם הוא יבקש הוא יקבל, זה הנוהג החוקתי במדינת ישראל

יואב קיש: לפני רגע מתן כהנא ביקש לא לתת את זה

גלעד קריב: אני לא אחראי, אתה יודע - - -     

קריאה: גדעון סער

גלעד קריב: זה גדעון, הוא הגיע מהמפלגה שלכם

יואב קיש: מתן ציטט את גדעון

גלעד קריב: אני מניח שהנשיא ייתן, כי זה הנוהג החוקתי

גלעד קריב:  אבל אם הוא ייתן זה גם עוד 14 ימים

גלעד קריב:  דהיינו, ברור לנו שהשבעת הממשלה, כפי שכבר חבר הכנסת קרעי אתמול הקדים

יואב קיש: בחנוכה

גלעד קריב: אני מכיר הלכה שאומרת שאין מערבבין שמחה בשמחה, אבל זה על חול המועד

אברהם בצלאל: חלק מהנס

גלעד קריב: אה, זה חלק מהנס, אין ספק

גלעד קריב:  כשמתן כהנא הטייס הקרבי הוא מתייוון, אז באמת זה יכול להיות אצלכם חלק מהנס

גלעד קריב:  אתם רפורמים גדולים כשזה נוח לכם בהגדרת הנס וההלכות

גלעד קריב:  גדולי הרפורמים זה אתם

אברהם בצלאל: בעיניי - - -     

יואב קיש: אתה יודע למה זה נס? אני לא הולך עם כיפה אבל אני אדם מאמין

יואב קיש:  למה אני חושב שהייתה פה סייעתא דשמייא? כי תקנות יו"ש, למי שלא יודע, מגיעות לכנסת פעם בארבע או חמש שנים

יואב קיש:  הגיע בול בזמן

יואב קיש:  בול בזמן

גלעד קריב: נהדר

גלעד קריב:  איזה סייעתא דשמייא, אני שמח שהייתה לכם כזאת סייעתא דשמייא

גלעד קריב:  אין בעיה

אברהם בצלאל: לכולנו

גלעד קריב: כולנו, אין ספק

גלעד קריב:  תראה, במקסימום הליך החקיקה הזה, שאתם טוענים שהוא לא פרסונלי, שהוא מהותי, שהוא נועד ליצור הרמוניה משפטית, יצטרך להיגמר תוך עשרה - - -     

יואב קיש: אני לא טוען שזה גם לא יחול על השר דרעי

גלעד קריב: אבל אנחנו כרגע מדברים על הפרוצדורה

יואב קיש: אני אומר לך שלא יכול להיות שיש אי בהירות במינוי שרים, נקודה

אפרת רייטן: אבל יש בהירות

יואב קיש: אין

אפרת רייטן: יש בהירות

יואב קיש: לא, את קוטעת את גלעד, אני לא מרשה

אפרת רייטן: אתה מרשה לי?     

יואב קיש: לא, הוא לא מרשה

יואב קיש:  אתה רוצה שאני אקרא לה פעם שלישית?     

גלעד קריב: חס וחלילה

אפרת רייטן: תקרא, יואב

גלעד קריב: תנו לי שנייה להשלים שאלה

יבגני סובה: אני בתור לקריאה שלישית

יואב קיש: אפרת, תני לו להשלים שאלה

גלעד קריב: מכיוון שהחקיקה הזאת תצטרך להיות מושלמת בשלוש קריאות תוך עשרה ימים, אז ברור שמדובר בחקיקה מהירה של חוק-יסוד, תוך שבוע וחצי וכו'

יואב קיש: דרך אגב, בשביל זה התחלנו את הישיבה - - -     

גלעד קריב: עכשיו, אני רק לא מבין דבר אחד: אם אתם טוענים שהסוגיה היא פרשנית, שזה לא שינוי מצב משפטי, אז לכו ותשביעו את אריה דרעי

גלעד קריב:  מי שיגיש עתירה לבג"ץ

גלעד קריב:  ובג"ץ שהוא הגוף שמוסמך לפרש, כל עוד לא - - -     

יואב קיש: תודה על העצות

גלעד קריב: לא, אני לא מבין מה - - - אתם סותרים

אפרת רייטן: זה המצב, יואב

גלעד קריב: תמנו את אריה דרעי ונלך - - -     

יואב קיש: גלעד, סיימת את זכות הדיבור

יואב קיש:  תודה

יואב קיש:  חנוך עוד לא דיבר

יואב קיש:  חנוך, בבקשה

גלעד קריב: אתה מרשה לי ללכת לצעוק בכנס אחר ואז לחזור?     

יואב קיש: בהצלחה שתהיה לך

יבגני סובה: לא תהיה הצבעה, נכון?     

בועז טופורובסקי: אין הצבעות

יואב קיש: על שני החוקים האלה לא

יואב קיש:  על הנושא של המשותפת - - -     

יבגני סובה: על המשותפת כן תהיה הצבעה?     

יואב קיש: אני עוד לא יודע

יואב קיש:  נראה, אני צריך להתייעץ

יבגני סובה: טוב, אז בכל זאת תהיה התייעצות סיעתית

יואב קיש: בסדר, אנחנו בינתיים בדיון על הוועדה

יואב קיש:  כן, חנוך

חנוך דב מילביצקי: תודה, אדוני היושב-ראש

חנוך דב מילביצקי:  קודם כול למרות שאני רואה שהוא לא פה, אני רוצה לנצל את ההזדמנות ולהתנצל בפני חבר הכנסת טור פז

חנוך דב מילביצקי:  אני אתמול הרמתי את הקול עליו

חנוך דב מילביצקי:  זה אומנם היה תוך כדי סערה והוא נכנס לי בדברים, אבל אני חושב שזה לא ראוי

חנוך דב מילביצקי:  ולכן אני רוצה שזה גם יהיה על הרקורד, שאני מתנצל בפניו על הרמת הקול אתמול

חנוך דב מילביצקי:      דבר שני, אני קצת מקשיב לדיון, והנושא בעיניי די ברור

חנוך דב מילביצקי:  יש יועצים משפטיים, יש חוק במדינת ישראל

חנוך דב מילביצקי:  או שהוועדה שאנחנו מבקשים להקים, והצעת החוק שאנחנו נעביר במסגרתה היא חוקית, אז אנחנו נחוקק אותה

חנוך דב מילביצקי:  לשם כך באנו, לשם כך עשינו, לשם כוח התכנסנו, לשם כך קיבלנו מנדט מהעם

חנוך דב מילביצקי:  אם היא בלתי חוקית, יש יועצים משפטיים של הכנסת, יש בית משפט עליון

חנוך דב מילביצקי:  תעשו את אשר תעשו

חנוך דב מילביצקי:  אנחנו לא צריכים להסביר את המניע לחקיקה לכם, אתם ממילא לא תקבלו אותו

אפרת רייטן: לא, לציבור

חנוך דב מילביצקי: הציבור שופט, שפט ועשה שינוי גדול, נתן מנדט ברור לממשלה הזו, לרבות אריה דרעי, לרבות כולם

חנוך דב מילביצקי:  ואנחנו נעשה את מה שצריך לעשות כדי להקים פה ממשלת ימין ולמשול ימין

חנוך דב מילביצקי:  תודה רבה

אפרת רייטן: אפשר עכשיו?     

יואב קיש: כן

אפרת רייטן: תודה

אפרת רייטן:  א' אני חושבת שכל חברי הכנסת, ואני מכבדת אתכם מאוד, אבל בסוף להגיד: כי ככה בא לי, או אנחנו לא צריכים להסביר – זה גרוע מאוד שאתם אומרים כאלה דברים

אפרת רייטן:  זה גרוע מאוד

אפרת רייטן:  בסוף הציבור רואה אתכם ואותנו, שומע אתכם אומרים: אנחנו נעשה מה שאנחנו רוצים, לא צריכים לתת פה הסבר לציבור

אפרת רייטן:  בסוף אנחנו כאן יושבים בציבור

אפרת רייטן:  פה זה הציבור

אפרת רייטן:  פה הם יושבים

אפרת רייטן:  אני גם נציגה של ציבור

אפרת רייטן:  זה דבר ראשון

אברהם בצלאל: שנה וחצי לימדתם אותנו - - -     

יואב קיש: אפרת, אני רוצה לענות לך על זה

יואב קיש:  אני מנצל את זכותי

אפרת רייטן: אז אני לא מרשה, אני צריכה שאתה תעיר, כמו שהערת לי כשהפרעתי

יואב קיש: אני אגיד לך דבר אחד: מה שהתכוונו לומר זה בוודאי שיש לנו דין וחשבון לציבור

יואב קיש:  דרך אגב, ראינו את זה גם בקלפי לא מזמן

יואב קיש:  יותר מזה, מה שניסינו לומר, שאנחנו גמרנו להקשיב לדברי הבכי והנהי ולהמרדה של לפיד וכל זה

יואב קיש:  לזה גמרנו להקשיב

אפרת רייטן: אבל זה לא מה שהוא אמר

יואב קיש: אבל אני אומר לך, זה היה המסר

אפרת רייטן: עזוב, אתה מסביר אותם?     

יואב קיש: כן

יואב קיש:  זה כבר לא מעניין אותנו

אפרת רייטן: יואב, אני לא חושבת שאתה הדובר שלהם, וכל אחד יודע להסביר טוב טוב את עמדותיו

אפרת רייטן:  אם אני הבנתי את הדברים כך, יש לפחות שני אנשים - - -     

יואב קיש: דרך אגב, הציבור הקשיב לנו טוב מאוד, ועובדה תוצאות הבחירות

אפרת רייטן: מצוין

אפרת רייטן:  אז אני אומרת לך

אברהם בצלאל: כולם מבינים וכולם מקשיבים

אפרת רייטן: אני רוצה להשלים עוד מילה בקשר למה שגם חבר הכנסת קריב אמר והתייחס לדברים שלך

אפרת רייטן:  בסוף היו כאן ניסיונות, גם בתקשורת, כל מיני חברי כנסת, חברות כנסת, גם מהליכוד, שבאו ונתנו את הפרשנות לחוק, לא חוק חדש

אפרת רייטן:  נתנו פרשנות לחוק

אפרת רייטן:  אמרו: היועצת המשפטית לממשלה טועה באיך שהיא מפרשת את החוק

יואב קיש: אני יודע מה אמר מישהו?     

אפרת רייטן: אני רוצה להבהיר את הנקודה

אפרת רייטן:  זאת הייתה העמדה הראשונית

אפרת רייטן:  אומרים: מה פתאום, החוק אומר, וגם נדמה לי שכתבתם פה במאמר מוסגר, שזה שהוא קיבל מאסר על תנאי זה לא נכנס למאסר בפועל

אפרת רייטן:  זה שטויות, ועובדה שהיועצת המשפטית התייחסה לזה

אפרת רייטן:  ברור, אתם יכולים לחוקק מה שאתם רוצים, לכאורה

חנוך דב מילביצקי: במסגרת החוק

אפרת רייטן: במסגרת החוק

אפרת רייטן:  זה החוק

אפרת רייטן:  ולכן אני מסתכלת על הדברים ואני אומרת: זה לא הבהרה מה שאתם עושים כאן

אפרת רייטן:  זה לא הבהרה

אפרת רייטן:  שיהיה פה ברור

אפרת רייטן:  לכל מי שרואה

אפרת רייטן:  לא מדובר כאן בהבהרה, מדובר פה בשינוי

אפרת רייטן:  זה מה שאתם רוצים לעשות – שינוי

אפרת רייטן:  להגיד: אנחנו מבחינתנו מקבלים את העובדה, מבחינת כנסת ישראל, המחוקק, מי שקובע כאן את הנורמות במדינת ישראל, מבחינתנו

אפרת רייטן:  כולנו יודעים שזה פרסונלי, אבל זה גם לא משנה, כי גם אם זה לא היה פרסונלי, זה להגיד: מבחינת אזרחי מדינת ישראל אנחנו מוכנים שיהיה שר, שיש לו כוח עצום של הרשות המבצעת, שהוא מבצע מדיניות וקובע מדיניות, מבחינתנו אם הוא הורשע בעבירה חמורה, סתם דוגמה העלמת מס, דוגמה היפותטית, להגיד עליו: מבחינתנו זה בסדר גמור שיהיה שר, שימשיך להיות שר

אפרת רייטן:      עכשיו, בסדר, אתה צודק, בסוף הציבור נתן לכם את המנדט

אברהם בצלאל: סליחה שאני מפריע, הוא נתן גם לו את המנדט

אפרת רייטן: הכול בסדר

אפרת רייטן:  תפקידך לומר את שלך, תפקידי להביע עמדה שונה

אפרת רייטן:  ולכן מבחינתי התפקיד שלי להגיד: זאת המראה, בואו נקרא לילד בשמו

אפרת רייטן:  כן, זה חוק פרסונלי

אפרת רייטן:  אתם כעסתם וזעקתם על חוק הנאשם, אמרתם: פרסונלי, מה זה הדבר הזה? ואמרנו לכם: לא, זה יכול להיות גם על כולם, לא חייב להיות רק

אפרת רייטן:  אמרתם לנו: צבועים? אז הינה לכם, קיבלתם את זה בחזרה

יואב קיש: תודה רבה

יואב קיש:  אני רק רוצה לומר שדיונים בסגנון על מהות החוק אכן ייקרו בוועדה לאחר שנקים אותה, ומן הסתם יהיו דיונים מהותיים וחשובים ויישמעו עמדות כל הצדדים

יואב קיש:       אני רוצה לעבור לנושא הוועדה לתיקון פקודת המשטרה

יואב קיש:  אני רוצה לומר דברי רקע

יואב קיש:  בעצם הדבר הזה נולד, זה לא צורך שקרה עכשיו, אני חושב שעוד מוועדת אור, וגם היו ועדות נוספות, שאמרו שצריך לחזק ולהבהיר את הקשר בין השר האחראי לבין המפכ"ל, כמי שמייצג את הכוח הביצועי, מבצעי של המשטרה

יואב קיש:  וחלק גם מהכשלים בוועדת אור, כולל הביקורת כלפי שר המשטרה אז קראו לו, היה שאכן הוא לא דאג להיות מספיק מעורב ומספיק – אני לא זוכר את הציטוט בדיוק, יש לי אותו דרך אגב, אני יכול להקריא

יואב קיש:  אתם יודעים מה? אולי אני אקריא את זה

יואב קיש:      אז אני אגיד, רק שתבינו מאיפה באמת הצורך לדבר הזה

יואב קיש:  אני מקריא עכשיו מוועדת אור, ההמלצות, סעיף 21: "תפקיד השר לביטחון פנים – למשרד לביטחון פנים חשיבות רבה, המשטרה מהווה זרוע ביצועית עיקרית של משרד זה, נושאת באחריות העיקרית לשמירה על הסדר הציבורי

יואב קיש:  ביצועה של משימה זו במדינה דמוקרטית מחייב איזונים מתמידים בין השמירה על הסדר ומניעתן של עבירות מצד אחד, לבין שמירתן של חירויות האזרח מצד שני

יואב קיש:  מתחייבת דרך פעולה המגשימה את הסדר הציבורי, תוך פגיעה מזערית ככל הניתן בזכויות אדם, בין אלה שהוזכרו בדין החירות ובין אלה שהוזכרו בפסיקתו של בית המשפט העליון

יואב קיש:  למשרד לביטחון פנים ולשר העומד בראשו תפקיד חשוב בפיקוח ובבקרה על המשטרה במילוי תפקידיה, ובשמירה על האיזון הכרוך בכך

יואב קיש:  לא כל שכן, כשהדברים אמורים במצבים משבריים, פעולות הכנה לקראת מצבים צפויים כאלו

יואב קיש:  באשר למצבים מסוג זה, המחייבים לפעמים הכרעות ערכיות הנוגעות לחיי אדם, אין השר לביטחון פנים יכול להסתפק בעמדה פסיבית"

יואב קיש:  יש פה אמירה ברורה על מעורבות של השר לביטחון פנים בהחלטות

יואב קיש:  "נדרש ממנו לעמוד על המשמר, ולדאוג לכך שיהיה בידיו את כל המידע הדרוש לצורך פיקוח על עבודת המשטרה וקביעת המדיניות המנחה אותה, וכדי שיוכל לקבל החלטות מושכלות

יואב קיש:  אכן השר לביטחון פנים אינו אמור להתערב בהחלטות אופרטיביות פרטניות של המשטרה

יואב קיש:  הוא גם אינו אמור להתערב בהחלטות בנושאים מקצועיים, כמו חקירות

יואב קיש:  עם זאת, מחובתו לגלות מנהיגות בנושאי מדיניות, לגבש סדר-יום

יואב קיש:  ובעשותו כן, עליו לדאוג לקבלת כל המידע הרלוונטי, ולקבלת ייעוץ מאנשי המטה המבצעי שבמשרדו באשר למשמעות המידע"

יואב קיש:      זו המטרה של תיקון החקיקה שנעשה

יואב קיש:  הקראתי את האיוש – שבע קואליציה, שש אופוזיציה

יואב קיש:  שמענו את ההערה של גלעד קריב שאומר: בואו תסתכלו על כל ארבע הוועדות הזמניות כמקשה אחת ותנסו לאזן, כדי שלא בפני כל ועדה תגידו: אנחנו קטנים ולא מגיע לנו, ואז זה יימחק

יואב קיש:  זו הערה נכונה לסדר הזה

יואב קיש:  אם מישהו רוצה להתייחס למה שקראתי? ווליד, בבקשה

וליד טאהא: תודה רבה, היושב-ראש

וליד טאהא:  לפי הבנתי, ועדת אור פרסמה את המסקנות שלה מזה שנים רבות, אני לא יודע, בערך 20 שנה

יואב קיש: בערך

וליד טאהא: ולא עניין אתכם

וליד טאהא:  אז הייתם בשלטון במשך שנים רבות, לא עניין אתכם

אברהם בצלאל: כנראה לא שמו לב לזה

וליד טאהא: כן, אז עכשיו הם שמים לב לזה

אברהם בצלאל: מוטב מאוחר לא כלום

וליד טאהא: אני שם לב שהם שמים לב בעקבות בקשתו של המורשע שאמור להיות השר - - -     

יואב קיש: זה לא בעקבות בקשתו, זה בעקבות המצב במדינת ישראל

יואב קיש:  נושא הביטחון האישי במדינת ישראל

וליד טאהא: אני חוזר בי, בעקבות התנאי שהוא מציב כדי להיכנס לקואליציה המתהווה

וליד טאהא:  יואב, אני אומר: אנחנו כחברה ערבית רצינו במימוש מסקנות ועדת אור, אבל במימוש כל מסקנות ועדת אור, כולל בהיבטים של חינוך, שצריך לתת למשטרה ביחסה כלפי החברה הערבית, ועוד הרבה מאוד דברים שנכתבו במסקנות ועדת אור

וליד טאהא:  אבל עכשיו לבוא ולתפור את הנושא הזה לפי בקשתו ותנאיו של האדם שהכי היה לא מנומס עם שוטרים, והתעמת איתם עשרות פעמים, והוגשו נגדו עשרות תיקים בגין תקיפת שוטרים

וליד טאהא:  הוא התגאה שהגיע לסמל של הקדילאק, ואחרי זה הוא אמר: הוא יגיע אליו

וליד טאהא:  דרך אגב, הוא גם הגיע אליו

וליד טאהא:      אז עכשיו אני מודאג מאוד - -     

אפרת רייטן: בצדק

וליד טאהא: - - שדווקא בשל תנאיו של האיש הזה, הולך להיות מועבר שינוי שייתן כוח לאדם שאין לו טיפת אחריות כלפי חתכים גדולים בחברה הישראלית

וליד טאהא:  ואדם שהולך להיות מופקד על ביטחון הפנים צריך להיות מופקד על ביטחון הפנים של כל אזרחי מדינת ישראל, לא רק של חלקים ממנה

יואב קיש: טוב

יואב קיש:  תודה

וליד טאהא: ועל כן מהותית אני אומר, שזה יהיה תיקון מסוכן מאוד, אלה יהיו סמכויות מפליגות מדי לאדם ללא אחריות כמו בן גביר

וליד טאהא:  תודה רבה

יואב קיש: תודה

יואב קיש:  אני חייב לומר לך, כמי שאכן מכיר את בן גביר היטב, לומר עליו שהוא לא מתכוון לעשות דברים בשביל כל אזרחי ישראל זה פשוט לא נכון

וליד טאהא: הוא מצהיר תמיד על זה

יואב קיש: לא, הוא אומר בצורה מאוד ברורה

יואב קיש:  הוא מפריד

יואב קיש:  חבל שאתה הולך לכיוון הזה

וליד טאהא: לא, אני לא הולך, יואב, אני אומר מה שאני שומע ממנו

וליד טאהא:  הוא רוצה לשלוח אותי לסוריה

וליד טאהא:  ואיתי כל החברה הערבית הוא רוצה לשלוח לסוריה

יואב קיש: הוא אומר מוות לערבים

וליד טאהא: אז קודם כול הוא תמיד אמר מוות לערבים

וליד טאהא:  הבוס שלך בצדק אמר לי: תשנה את הגרסה

חנוך דב מילביצקי: הוא התמתן

וליד טאהא: התמתן, אה?     

יואב קיש: בועז, בבקשה

בועז טופורובסקי: ועוד פעם, יש לי בעיה עם עצם הדיון הזה

בועז טופורובסקי:  אני שמעתי והקשבתי למה שהקראת בדברי ההסבר, ועוד פעם אתה רוצה להקים ועדה מיוחדת לאיזשהו תיקון שאנחנו לא ראינו, רק שמענו עכשיו את דברי ההסבר

בועז טופורובסקי:  עכשיו, אם אתה מקשיב לדברי ההסבר, אתה יודע, ב-1950 לדעתי וילהלם צייסר היה השר לביטחון לאומי, שר לביטחון המדינה זה נקרא שם, כמו מה שעכשיו הולכים למנות את שקד

בועז טופורובסקי:  והוא הביא דברי הסבר, שאני לא יודע גרמנית, אבל אני בטוח שהם די דומים, להקמת מוסד שבקצרה קראו לו שטאזי

בועז טופורובסקי:  וככה הקימו את השטאזי, בצורה דמוקרטית בגרמניה המזרחית

וליד טאהא: מה זה בעברית שטאזי?     

בועז טופורובסקי: זה קיצור של ביטחון המדינה, משהו כזה

בועז טופורובסקי:  משטרה

בועז טופורובסקי:  בידי בן אדם פוליטי, שר, בממשלה עם חוקה, דרך אגב, דמוקרטית בגרמניה המזרחית

בועז טופורובסקי:  ככה הקימו שטאזי

בועז טופורובסקי:  איך אנחנו יכולים להיות חלק מדיון כאילו טכני על הקמת ועדה, שאמורה לשנות את היחס בין הדרג הפוליטי לרשות האכיפה במדינת ישראל ולהתייחס אליו כאל טכני, כשהפחד או החשש - - -     

יואב קיש: כי זה התפקיד של ועדה מסדרת וועדת כנסת, הם מתייחסים לדיונים כטכני ומחליטים מה עושים

יואב קיש:  זה הכול

יואב קיש:  הם לא מחוקקים

וליד טאהא: הוא מדבר מהותית אבל

יואב קיש: הוועדה הזו, בועז, אתה יודע היטב, היא לא מחוקקת, מה לעשות

בועז טופורובסקי: אבל החשש הוא שבעקבות גם חולשה של מי שאמור להיות ראש הממשלה הבא של מדינת ישראל - - -     

יואב קיש: אנחנו לא חוששים, ממש לא

בועז טופורובסקי: חולשה, לא חשש

יואב קיש: אנחנו לא חוששים, וגם הוא לא חלש

בועז טופורובסקי: כתוצאה מהסחיטה

בועז טופורובסקי:  אני מקשיב למה שאנשים אומרים, מה שהוא דיבר על לחקור את החוקרים, ועל זה שהמשטרה מושחתת, ועל זה שיש שם בעיות, ומה שדיברו על מי שהיה מפכ"ל המשטרה לשעבר

בועז טופורובסקי:  ושמעתי היום שהשר המיועד לאותו ביטחון לאומי מנע מהמפכ"ל הנוכחי למנות אנשים, ועוד כל מיני דברים, הדבר הזה מאוד מאוד מדאיג

בועז טופורובסקי:  אז אני לא יכול להתייחס לדיון הזה כאל טכני, ואי-אפשר להצביע על הרכב של משהו שאמור לשנות חקיקה, שיכולה להקים שטאזי במדינת ישראל

יואב קיש: אני חייב לומר לך, שאותי מאוד מדאיג שהשרים שלכם במשרדים ממנים אנשים ומעבירים תקציבים למקומות נוראיים בימים אלה

יואב קיש:  אתם לא בשלטון יותר, תתעוררו

אברהם בצלאל: ידידי, זה מחטף

יואב קיש: הם ממשיכים להתנהג כמו שהם רוצים, וקוראים למרד במדינת ישראל, ומתדרך אלופים בצה"ל

יואב קיש:  אל תתחיל איתי

בועז טופורובסקי: אדוני יושב-ראש הוועדה, בגלל שראש הממשלה המיועד הוא ראש מפלגתך אני רק מזהיר אותך, אותו בן אדם שהקים את השטאזי ניסה להדיח אחר כך את מי שהיה מזכ"ל המפלגה שלו

יואב קיש: אני לא צריך שתזהיר אותי, אני יודע היטב

יואב קיש:  אני מברך על הרגע שניצחנו, ומחכה לרגע שראש הממשלה המיועד יקבל את התפקיד

אפרת רייטן: אני רק שאלה, הבהרה כמו שנהגת לומר את זה קודם לכן: שמעתי אתמול בתקשורת שמתוך החדרים נתניהו הודה שמדובר רק ב-2 מיליארד שקלים

יואב קיש: לא יודע, אני לא שמעתי

אפרת רייטן: אז היות שכבר ראיתי שדבררת פה, היית פה דובר מצוין של כולם, אולי אתה יכול לדבר גם על זה

יואב קיש: אני לא מדבר על דברים שאין לי מושג

יואב קיש:  אני יודע שאתם אוהבים לדבר על דברים שאין לכם מושג

אפרת רייטן: אז אולי ווליד יגיד

אפרת רייטן:  ווליד, כמה מיליארד עברו? 53 מיליארד עברו השנה?     

וליד טאהא: יותר

אפרת רייטן: יותר, אה? כמה, 100?      

יואב קיש: אפרת, את בקריאה שנייה

יואב קיש:  טוב, מישהו עוד רוצה להתייחס לוועדה?     

אפרת רייטן: אני רק חייבת לומר, שאני לא מבינה את הוועדה הזאת, את הדיון הזה

אפרת רייטן:  אני חושבת שזה לזרות חול בעיניים שלנו כנבחרי ציבור ושל הציבור

אפרת רייטן:  היות שגם אין פה הצבעה, היות שאין פה חוקים כדי שאפשר יהיה לדון בהם, אני לא יכולה לשתף פעולה עם הפייק הזה

יואב קיש: אז דיברנו על זה ואמרתי לך: ההפך, דווקא בגלל לוחות הזמנים הקצרים - - -     

אפרת רייטן: אבל - - -     

יואב קיש: אני עונה לך, אל תפריעי

יואב קיש:  אתם יודעים מה? כשהייתם פה בכיסא, עשיתם מה שאתם רוצים, סתמתם לנו את הפה

אפרת רייטן: לא שמתי לך את הפה, אתה יודע את זה

יואב קיש: שמתם את - - -     

בועז טופורובסקי: לא נתת להוציא מילה בכיסא שלך, איפה שאתה בכיסא

יואב קיש: היא היחידה

אפרת רייטן: לא סתמתי

יואב קיש: ואנחנו עכשיו החלפנו תפקידים, ואני מבקש מכם לא להפריע

יואב קיש:  ואני אומר לכם בצורה הכי ברורה: אין לנו הרבה זמן, כי לוחות הזמנים מגדירים סיום לאירוע הקמת הממשלה

יואב קיש:  חשוב לנו שהחוקים ידונו, ובצורה משמעותית וארוכה, עם דגש לכל הנושאים שעל פה

יואב קיש:  עשינו את הדיון הזה בשביל לשמוע את הדברים האלה

יואב קיש:  אני מברך על כך שהדברים - - -     

וליד טאהא: אבל עד אז לא תקימו ממשלה, יואב? אני שואל

יואב קיש: ווליד, אני לא רוצה לשמוע שאלות שלך עכשיו

וליד טאהא: למה? עד שלא מעבירים את זה לא תקימו ממשלה?     

אפרת רייטן: לא

יואב קיש: ווליד, אתה בקריאה שנייה

וליד טאהא: תקימו ממשלה - - -     

יואב קיש: ווליד, אתה בקריאה שנייה

יואב קיש: אני מברך על כך שהדיון נעשה והבהרנו את הדברים

יואב קיש:  עלינו על כמה נקודות נכונות

יואב קיש:  אנחנו נסיים ונביא עם חקיקה שתתקדם, וברגע שהחקיקה הזו תגיע חזרה לוועדה הזו, ופה אני אומר גם קצת תשובה על מה ששאלתם קודם

יואב קיש:  אנחנו נראה אם לאחר הדיון שעשינו פה יש צורך נוסף באיזושהי התייחסות או שאפשר ישר להצביע, או שיש צורך

יואב קיש:  תילקח החלטה ברגע שהחוקים יגיעו

יואב קיש:       תודה רבה

יואב קיש:  הישיבה נעולה